CELEX: 52011PC0874
Language: et
Date: 2011-12-12
Title: Ettepanek: EUROOPA PARLAMENDI JA NÕUKOGU MÄÄRUS keskkonna ja kliimameetmete programmi (LIFE) kehtestamise kohta

|
			
		
		
		52011PC0874
		
			Ettepanek: EUROOPA PARLAMENDI JA NÕUKOGU MÄÄRUS keskkonna ja kliimameetmete programmi (LIFE) kehtestamise kohta /* KOM/2011/0874 lõplik - 2011/0428 (COD) */
			
				
		
		
			
			   	SELETUSKIRI
1.           ETTEPANEKU TAUST
Komisjoni teatises mitmeaastase
finantsraamistiku kohta aastateks 2014–2020 (edaspidi „mitmeaastast
finantsraamistikku käsitlev teatis”)[1]
on esitatud Euroopa 2020. aasta strateegia[2]
elluviimise eelarveraamistik ja põhisuunad. Oma ettepanekus otsustas komisjon
käsitleda keskkonda ja kliimameetmeid kõigi peamiste vahendite ja sekkumiste
lahutamatu osana. Selline läbiv arvessevõtmine tähendab, et keskkonna- ja
kliimaeesmärgid peavad kajastuma kõigis peamistes vahendites, „et aidata
arendada vähese CO2-heitega, ressursitõhusat ja kliimamuutustele
vastupanuvõimelist majandust, mis suurendab Euroopa konkurentsivõimet ning
milles luuakse rohkem keskkonnahoidlikke töökohti, tugevdatakse
energiajulgeolekut ja edendatakse tervishoidu”.
Kuid liidu peamised rahastamisvahendid ei
hõlma kõiki keskkonna ja kliimaga seotud vajadusi. Keskkonna- ja kliimaalaste
õigusaktide rakendamine on liidu liikmesriikide lõikes ebaühtlane ja ebapiisav,
mis viib keskkonna- ja kliimaprobleemide süvenemiseni. Selline olukord nõuab
õigusaktide rakendamise uusi ja tõhusamaid viise, aga ka parimate tavade
väljatöötamist ja levitamist kogu liidus, et liikmesriigid ja sidusrühmad
saaksid üksteiselt õppida.
Komisjon teeb seetõttu lisaks läbivale arvessevõtmisele
ettepaneku jätkata programmi LIFE elluviimist, mida praegu reguleerib
LIFE+-määrus[3].
Läbiva arvessevõtmise ühendamine kindla vahendiga suurendab liidu sekkumise
sidusust ja lisandväärtust. Eraldi vahend võimaldab komisjonil esmatähtsaid
eesmärke paremini määratleda, rakendamist otse jälgida ning tagada, et
olemasolevaid ressursse kasutatakse tulemuslikult keskkonna- ja kliimakaitse
huvides. Selline lähenemisviis annab komisjonile võimaluse valida kogu liidust
parimaid projekte ja seeläbi ületada kooskõlastamisega seotud tõrked.
Peale selle on keskkonnaressursid olemuslikult
avalikud hüved ja need on liidus ebaühtlaselt jaotunud. Kohustus neid ressursse
säilitada ja edendada nõuab solidaarsuse ja vastutuse jagamise põhimõtete
järjepidevat kohaldamist. Elupaikade direktiivi[4]
artikkel 8 seostab kaitsemeetmete rakendamise sõnaselgelt liidupoolse
kaasrahastamisega. Programm LIFE etendab olulist rolli solidaarsemal
tegutsemisel ja vastutuse paremal jagamisel keskkonna ja kliimaga seotud ühiste
hüvede säilitamiseks liidus. 
Spetsiaalne keskkonna ja kliimameetmete
rahastamisprogramm: 
·                        
tagab liikmesriikide eraldi võetavate meetmetega
võrreldes tulemuslikuma sekkumise, koondades suuremal hulgal ressursse ja
teadmisi ning soodustades partnerluste tekkimist, mida vastasel juhul oleks
keeruline moodustada;
·                        
tagab platvormi selleks, et töötada välja ja
vahetada parimaid tavasid ja teadmisi, parandada keskkonna- ja kliimaalase
õigustiku rakendamist, ergutada ja kiirendada muudatusi rakendamises ning
võimaldada liikmesriikidel ja sidusrühmadel üksteiselt õppida ja nimetatud
ülesandeid tõhusamalt täita; 
·                        
tekitab liidu ja liikmesriikide rahaliste vahendite
koostoime, võimaldades viia kooskõlla keskkonna- ja kliimaeesmärkide
püüdlemisel võetavad meetmed ning võimendades avaliku sektori ja erasektori
lisavahendeid. See suurendab liidu sekkumise sidusust ja tõhusust ning aitab
kaasa õigustiku ühtlasemale rakendamisele;
·                        
suurendab keskkonna- ja kliimameetmete nähtavust,
tuues liidu kodanikele lähemale ning näidates liidu pühendumust keskkonna- ja
kliimaeesmärkide saavutamisele, kasvatades nii nende eesmärkide tähtsust.
Mitmed hinnangud[5] kinnitavad, et programm LIFE on
liidu keskkonnapoliitika ja keskkonnaalaste õigusaktide rakendamiseks edukas
vahend, mis annab märkimisväärset lisandväärtust. Samas
on neis hinnangutes ka esile toodud, et programmi poliitika mõju piirab
strateegilise rõhuasetuse puudumine. Osaliselt oli selle põhjus puhtalt alt
üles lähenemisviis projektide valimisel, mis ei võimaldanud komisjonil suunata
nõudlust liidu keskkonna- ja kliimapoliitiliste vajaduste põhjal. Järelikult
on vaja selgemalt keskenduda tegevustele ja sektoritele, mille puhul programmil
LIFE võib olla oluline mõju.
Eelseisvate uute ülesannetega toimetulemiseks
ja Euroopa 2020. aasta strateegia eesmärkide ja sihtide saavutamiseks
tuleb programmis teha muudatusi. Kliimamuutuste vastu
võitlemine ja liidu muutmine kliimamuutustega seotud ohtudele vastupidavamaks
kuuluvad suurimate liidu ees seisvate ülesannete hulka ning kiiresti tuleb
võtta meetmeid, mida kajastab Euroopa 2020. aasta strateegia. Komisjon
mõistab seda ülesannet ja on mitmeaastast finantsraamistikku käsitlevas
teatises märkinud, et kavatseb suurendada liidu üldeelarve kliimameetmetega
seonduvate kulude osatähtsust vähemalt 20 %-le, haarates sellesse eri
poliitikavaldkondi. Ka keskkonna- ja kliimameetmete programm (LIFE) peaks
sellele eesmärgile kaasa aitama.
2.           HUVITATUD ISIKUTEGA KONSULTEERIMISE JA
MÕJU HINDAMISE TULEMUSED
Käesoleva määruse alus on mõjuhinnangus[6] käsitletud valikuvõimaluste ulatuslik
analüüs ja laialdane konsulteerimine sidusrühmadega. Eelkõige on läbi viidud
järgmised uuringud ja konsultatsioonid:
–                        
programmi LIFE järelhindamine (1996–2006)[7] ja programmi LIFE+
vahehindamine (2007–2009)[8];
–                        
väliskonsultantidelt tellitud uuringud, nimelt:
„LIFE+-määruse ülevaatamise mõjuhinnang ja eelhindamine”[9] ja „Kliimamuutus tulevases
mitmeaastases finantsraamistikus”[10];
–                        
avatud konsulteerimine internetis veebisaidil „Sinu
hääl Euroopas”[11];
–                        
Regioonide Komitee läbi viidud konsulteerimine[12];
–                        
konsulteerimine LIFE+-komitee liikmetega ja
liikmesriikide keskkonnaatašeedega ning sidusrühmade erikohtumine.[13]
Konsultatsioonide tulemusena leiti, et
üldiselt toimib programm LIFE keskkonnakaitse ja lisandväärtuse seisukohalt
hästi. Sidusrühmad toetavad programmi jätkamist, samuti mitmesuguseid sekkumisi
ja komisjoni ettepanekuid, sealhulgas ettepanekut uut tüüpi projektide ehk
integreeritud projektide kohta.
Kuigi sidusrühmad toetavad mõtet, et programmi
LIFE puhul tuleb suurendada rõhuasetust keskkonna- ja kliimaeesmärkide
saavutamisele ning nende lõimimisele teistesse poliitikavaldkondadesse, ei
toeta nad programmiga hõlmatud teemavaldkondade piiramist. Toetades küll
üldjoontes ideed liikuda puhtalt alt-üles lähenemisviisi juurest rohkem ülalt-alla
lähenemisviisi poole, on sidusrühmad samuti vastu aastaste ja lõplike
prioriteetide kehtestamisele. Peamine põhjus seisneb selles, et prioriteetsed
valdkonnad peaksid olema suhteliselt stabiilsed, võimaldamaks potentsiaalsetel
taotlejatel taotlusi kavandada, ette valmistada ja esitada.
Seetõttu keskenduti mõjuhinnangus hindamiste
käigus saadud ja kontrollikoja[14]
antud soovitustele, mille eesmärk on suurendada programmi LIFE tulemuslikkust
ja lisandväärtust, võttes samas arvesse sidusrühmade peamisi muresid ja
ettepanekuid.
Prioriteetsete valdkondade kehtestamise
valikuvõimalustega, mida mõjuhinnangus analüüsitakse, püütakse leida tasakaal
potentsiaalsetele taotlejatele vajaliku stabiilsuse ja liidu poliitilistele
vajadustele parema keskendumise vajaduse vahel. Analüüsiti kolme stsenaariumi.
Esimese stsenaariumi puhul säilib olemasolev olukord, s.t puhas alt üles
lähenemisviis, mida osaliselt kohandatakse eraldatavate vahendite
keskendamisega kliimameetmetele. Teine stsenaarium näeb iga liiki projektide
puhul ette paindliku ülalt alla lähenemisviisi, mille puhul komisjon töötab
välja mitmeaastased tööprogrammid, määratledes temaatilised prioriteedid, mis
on seotud kindlate eesmärkide saavutamisega, ja suunab nõudlust temaatiliste
prioriteetide käsitlemiseks eri komponentide raames. Arvestades integreeritud
projektide olemust, keskendutakse nende puhul kuni eesmärkide saavutamiseni
üksnes teatavatele valdkondadele. Kolmanda stsenaariumi järgi kombineeritakse
integreeritud projektide puhul kasutatav ülalt alla lähenemisviis ja kõigi muud
liiki projektide puhul kasutatav alt üles lähenemisviis. Selle valiku puhul
piiraks komisjon kõigepealt integreeritud projektide temaatilist rõhuasetust
keskkonna allprogrammi neljale valdkonnale kuni eesmärkide saavutamiseni,
kusjuures taotlejad võivad esitada taotlusi muud liiki projektide kohta kõigis
keskkonnasektorites. Eelistatud valik on paindlik ülalt alla lähenemisviis.
Mõjuhinnangus analüüsiti valikuvõimalusi
valdkondade puhul, millele integreeritud projektide raames tuleks keskenduda,
ning jõuti järeldusele, et Natura 2000, vesi, jäätmed ja õhk on
valdkonnad, kus edu saavutamise võimalused on parimad ja kus oleks võimalik
saada suuremat keskkonnakasu. Ka sidusrühmad, eriti piirkondlikud
valitsusasutused, osutasid neile valdkondadele. Kuna kliimameetmete allprogramm
loodi alles äsja, saab kliimamuutustega kohanemise ja kliimamuutuste
leevendamisega seotud integreeritud projekte hakata ellu viima järk-järgult,
2–3 aasta jooksul programmiperioodi algusest. Samuti analüüsiti
mõjuhinnangus, kas senine tava eraldada projekti vahenditest 50 % looduse
ja bioloogilise mitmekesisuse valdkonnale on endiselt asjakohane, ning jõuti
järeldusele, et on. Tegelikult pidasid kõik sidusrühmad bioloogilist
mitmekesisust programmi LIFE kõige tähtsamaks prioriteediks. Mõjuhinnangus
hinnati ka projektide geograafilise jaotamise võimalusi, sealhulgas riiklike
eraldiste võimalust (sarnaselt LIFE+-määrusele). Kaaluti kolme võimalust:
ainult väärtuspõhine süsteem, mille puhul valimisel ei lähtuta mingitest
geograafilistest kriteeriumidest; komisjoni poolt solidaarsuse ja vastutuse
jagamise põhimõtete alusel tagatud geograafilisel tasakaalul põhinev süsteem
ning integreeritud projektide puhul riiklike eraldiste süsteem. Eelistatud
valik on integreeritud projektide geograafilise tasakaalu tagamine.
Suurt rõhku pandi ka lihtsustamisele,
tuginedes programmi LIFE+ raames tehtud muudatustele, näiteks e-taotluste
kasutamisele. Täiendava lihtsustamise võimalustena toodi välja integreeritud
projektide valimise kaheastmeline protsess, ühekordsete ja kindlasummaliste
maksete suurem kasutamine ning teatavate kulude abikõlbmatus. Tagamaks, et
selline lihtsustamine ei sea abisaajaid ebasoodsasse olukorda, uuriti
mõjuhinnangus kaasrahastamise määra suurendamise võimalust. Lihtsustamismeetmete
seas analüüsiti ka võimalusi delegeerida enamik juhtimisülesandeid
olemasolevale täitevasutusele, sealhulgas võimalust, et täitevasutusele
delegeeritakse kõik ülesanded, ja kombineeritud varianti.
3.           ETTEPANEKU ÕIGUSLIK KÜLG
Liidu keskkonnapoliitika eesmärgid on
sätestatud Euroopa Liidu toimimise lepingu (edaspidi „ELi toimimise leping”)
XX jaotises. Keskkonna- ja kliimalaste õigusaktide tavalisim õiguslik alus
on ELi toimimise lepingu artikkel 192, mis annab Euroopa Parlamendile ja
nõukogule õiguse otsustada, milliseid meetmeid liit peab võtma, et saavutada
ELi toimimise lepingu artiklis 191 sätestatud keskkonnaeesmärgid.
Lissaboni leping suurendas rõhuasetust kliimameetmetele, sätestades, et võitlus
kliimamuutuste vastu on selgelt üks keskkonnaeesmärke.
ELi toimimise lepingu artikkel 11
sätestab kohustuse integreerida keskkonnakaitse nõuded liidu poliitika ja
tegevuse määratlemisse ja rakendamisse, pidades eelkõige silmas säästva arengu
edendamist.
Lisaks seostab elupaikade direktiivi
artikkel 8 kaitsemeetmete rakendamise sõnaselgelt liidupoolse
kaasrahastamisega. 
Käesolev ettepanek uue LIFE-määruse kohta näeb
ette programmi LIFE, millel on kaks allprogrammi: keskkonna allprogramm
ja kliimameetmete allprogramm. Kliimameetmete allprogrammi loomisega antakse
suurem kaal programmi LIFE+ keskkonnapoliitika ja juhtimistava osa endisele
temaatilisele valdkonnale „Kliimamuutused”.
Keskkonna- ja kliimaeesmärkide vahelise
koostoime potentsiaal on suur, sest projektid võivad teenida mitut eesmärki.
Näiteks võivad metsade kaitsega seotud projektid olla kasulikud kliimamuutuste
leevendamise ja bioloogilise mitmekesisuse seisukohalt, aidates kaasa metsade
uuendamisele ja seeläbi ka süsiniku neeldumisele. Lammide taastamise projektid
võivad hõlbustada kliimamuutustega kohanemist ja kliimamuutustele
vastupanuvõimelisema ühiskonna saavutamist. 
Programmi LIFE eesmärk on aidata kaasa
keskkonna- ja kliimaeesmärkide saavutamisele ning nende lõimimisele teistesse
poliitikavaldkondadesse ja liikmesriikide tegevusse. Erilist rõhku pannakse
paremale juhtimisele, sest see on lahutamatult seotud parema rakendamisega. 
Oluline muudatus, mille eesmärk on parandada
programmi LIFE tõhusust ja tekitada tihedamad seosed liidu poliitiliste
prioriteetidega, on üleminek puhtalt alt üles lähenemisviisilt paindlikule
ülalt-alla lähenemisviisile. Komisjon koostab liikmesriikidega
konsulteerides tööprogrammid, mis kehtivad vähemalt kaks aastat.
Tööprogrammides nähakse ette näiteks prioriteedid, vahendite jaotus eri
rahastamisliikide vahel ja asjaomase perioodi eesmärgid. Tööprogrammides
esitatud prioriteetide loetelu ei ole ammendav; see annab taotlejatele
võimaluse esitada projektitaotlusi ka teistes valdkondades, lisada uusi ideid
ja reageerida uutele probleemidele. Komisjoni abistab keskkonna- ja
kliimameetmete programmi LIFE komitee, millel on kaks tegevussuunda ning
erinevad eesistujad ja erinev koosseis, sõltuvalt sellest, kas käsitletavad
küsimused on seotud keskkonna allprogrammiga või kliimameetmete allprogrammiga.
Muud programmiga LIFE seotud konkreetsed küsimused, näiteks täpsemad projektide
valimisel kohaldatavad abikõlblikkuse kriteeriumid, integreeritud projektide
geograafilise tasakaalu tagamise kriteeriumid ja konkreetsete valdkondlike prioriteetide
suhtes kohaldatavad tulemusnäitajad, otsustab komisjon delegeeritud õigusaktide
kaudu.
Teine oluline muudatus on uut tüüpi
projektide – integreeritud projektide – loomine. Nende eesmärk on parandada
keskkonna- ja kliimapoliitika rakendamist ning nende lõimimist muudesse
poliitikavaldkondadesse, tagades eelkõige liidu muude rahaliste vahendite ning
riiklike ja erasektori vahendite kooskõlastatud kasutuselevõtu keskkonna- ja
kliimaeesmärkide saavutamiseks.
Integreeritud projektid on suure
territoriaalse ulatusega (hõlmates üht või mitut piirkonda või tervet riiki
ning mitut valdkonda) ning need on suunatud keskkonna ja kliimaga seotud
tegevuskavade ja strateegiate rakendamisele, mis on nõutavad keskkonna- või
kliimaalaste õigusaktide kohaselt või liidu teiste õigusaktide alusel või mille
on välja töötanud liikmesriikide ametiasutused. Keskkonna allprogrammi alusel
rakendatavad integreeritud projektid keskenduvad ennekõike linnudirektiiviga[15], elupaikade direktiiviga, vee
raamdirektiiviga[16]
ning jäätmeid ja õhukvaliteeti käsitlevate õigusaktidega seotud kavade ja
programmide elluviimisele. Nende integreeritud projektidega peaks olema
võimalik saavutada tulemusi ka teistes poliitikavaldkondades, eelkõige seoses
merestrateegia raamdirektiiviga[17].
Kliimameetmete allprogrammi puhul võivad integreeritud projektid olla suunatud
kliimamuutuste leevendamise ja kliimamuutustega kohanemise strateegiate ja
tegevuskavade rakendamisele. Kui võimalik, tuleb integreeritud projektide puhul
seada eesmärgiks liidu muude rahastamisallikate kasutusele võtmine, kasutades
ära koostoimet ja tagades sidususe liidu mitmesuguste rahastamisprogrammide
vahel. Projektidega esitatakse vastutavatele ametiasutustele näiteid selle
kohta, kuidas on võimalik eri rahastamisvahendeid kooskõlastada, et saavutada
liidu keskkonna- ja kliimaalaste õigusaktide parem rakendamine. Liidu tasandil
saaks programmi LIFE ja liidu teiste rahastamisprogrammide vahelise kooskõla
luua ühise strateegilise raamistiku kaudu.
Käesolevas määruses sätestatakse ka iga
prioriteetse valdkonna puhul rahastatavate tegevuste selgem määratlus.
Keskkonna allprogramm hõlmab kolme prioriteetset valdkonda, mille raames
suunatakse põhitähelepanu rakendamisele ja lõimimisele. Prioriteetses
valdkonnas „Bioloogiline mitmekesisus” hakatakse toetama parimate tavade
väljatöötamist bioloogilise mitmekesisusega seotud laiemate probleemide
lahendamiseks; tähelepanu keskpunkti jääb Natura 2000. Prioriteetses
valdkonnas „Keskkond ja ressursitõhusus” nihkub põhitähelepanu liidu
keskkonnapoliitika ja keskkonnaalaste õigusaktide rakendamisele ning välja
jäetakse turuletoomisele suunatud uuendustegevus, sest seda hõlmab paremini
Horisont 2020[18].
Seoses suurema tähelepanu pööramisega parema juhtimise edendamisele asendatakse
LIFE+ varasem osa „Teave ja teabevahetus” prioriteetse valdkonnaga „Juhtimine
ja teave”, mille raames lisaks teadlikkuse tõstmise kampaaniatele edendatakse
aktiivsemalt otsuste tegemiseks vajalike teadmiste levitamist ning parema ja
tulemuslikuma järgimise parimate tavade väljatöötamist. 
2050. aastani kavandatud edenemiskavas[19] tõdeti, et kliimamuutuste
leevendamise uute lähenemisviiside katsetamine on jätkuvalt vajalik vähese CO2-heitega
majanduse saavutamiseks. Liidu ühe valdkondadevahelise prioriteedina tuleb
tagada ka kohanemine kliimamuutustega. Veel tuleb edendada juhtimist ja tõsta
teadlikkust, et saavutada konstruktiivseid tulemusi ja tagada sidusrühmade
kaasatus. Seetõttu tuleks kliimameetmete allprogrammi raames toetada
jõupingutusi, millega antakse panus järgmises kolmes prioriteetses valdkonnas:
kliimamuutuste leevendamine, kliimamuutustega kohanemine ning kliimaalane
juhtimine ja teave. 
Programmi LIFE peamine eesmärk on kutsuda
poliitika väljatöötamises ja rakendamises esile muutusi keskkonna- ja
kliimaeesmärkide saavutamiseks lahenduste ja parimate tavade pakkumise ja
levitamise kaudu. Seetõttu pakutakse programmi raames kaasrahastamise võimalusi
keskkonna ja kliima seisukohalt selgelt kasulikele projektidele ning
laiendatakse olemasolevaid alusteadmisi. Komisjon tagab programmi LIFE ja liidu
teiste vahendite koostoime; näiteks võib ta kasutada teadus- ja
uuendustulemusi, mis on saavutatud Horisont 2020 raames ning
teadusuuringute ja uuendustegevuse eelmiste raamprogrammide alusel.
Programm LIFE peaks hõlmama programmi
eesmärkide ja prioriteetide saavutamiseks vajaliku rahastamise kõiki liike.
Just projektide rahastamiseks antavad meetmetoetused on peamine rahastamise
vorm. Võimalikud on ka tegevustoetused vabaühendustele ja teistele liidule huvi
pakkuvatele üksustele, mis tegutsevad peamiselt keskkonna või kliima
valdkonnas. Programmi LIFE raames võib kasutada rahastamisvahendeid[20]. Samuti peaks komisjon
julgustama meetmetoetuste rakendamisel keskkonnasäästlike riigihangete
kasutamist.
Programmi LIFE territoriaalset ulatust
suurendatakse paindlikuma lähenemisviisiga keskkonna- ja kliimameetmete
rahastamisele väljaspool liitu: esiteks, lubades erandjuhtudel ja
eritingimustel ametlikult tegevust väljaspool liitu ja riikides, mis osalevad
programmis väljastpoolt ELi, ning teiseks, andes õigusliku aluse koostööks keskkonna-
ja kliimapoliitika seisukohalt huvipakkuvate rahvusvaheliste
organisatsioonidega, mida liidu välistegevus ei pruugi hõlmata
(nt rahvusvahelised uuringud).
Lihtsustamise
eesmärgil võetakse programmi LIFE raames kasutusele lihtsamad menetlused. On
oluline, et liikmesriigid osaleksid programmi LIFE prioriteetide kehtestamisel,
tagamaks eelkõige, et need prioriteedid kajastavad piisavalt erinevusi
liikmesriikide vahel ning aitavad tulemuslikult kaasa keskkonna- ja
kliimapoliitika parandamisele ja kiiremale rakendamisele. 
Lisaks jätkatakse programmi LIFE raames
IT-süsteemide täiustamist, et kiirendada ja lihtsustada elektroonilist
taotluste esitamist. Et veelgi hõlbustada väikeste sidusrühmade, näiteks VKEde
või vabaühenduste osalemist, pööratakse erilist tähelepanu sellele, et
taotlusvormid oleksid selged, kergesti loetavad ja ühtsed, et tähtajad jätaksid
piisavalt aega taotluste esitamiseks, et taotluste ettevalmistamisel antaks
abi, et projektitaotluste tagasilükkamise või heakskiitmise tähtajad oleksid
avalikult teada ning et tagasilükkamise korral esitataks selged põhjendused.
Taotluse hindamisel analüüsitakse projekti sotsiaalmajanduslikku mõju.
Samuti suurendatakse kindlasummaliste ja
ühekordsete maksete kasutamist, et lihtsustada taotlemist ja aruandlust, ning
lihtsustatakse aruandlusnõudeid integreeritud projektide puhul. Integreeritud
projektide puhul võiks kasutusele võtta kaheastmelise valikumenetluse.
Aruandlus ja ümberkavandamine võiksid põhineda kaheaastasel tsüklil ning
maksegraafikut võiks kohandada nii, et tagada projektile järkjärgulisem
rahavoog. 
Teatavaid kulusid, mis on järelevalve ja
aruandluse seisukohalt osutunud koormavateks, ei loeta samuti enam
abikõlblikeks (nt käibemaks) ning teised kulud, näiteks personalikulud,
mis on seotud alaliste töötajatega, keda ei ole spetsiaalselt projekti
elluviimiseks palgatud, võidakse välistada või nende abikõlblikkust piirata,
samas säilitades mehhanismi, mis võimaldab sellistel töötajatel jätkuvalt
projekti tegevusele kaasa aidata. Et see ei seaks abisaajaid ebasoodsasse
olukorda ja et meetmetoetuste kaudu rahastatavad projektid saaksid samas
ulatuses toetust nagu LIFE+-määruse alusel, tuleks kaasrahastamise määra tõsta
praeguselt 50 %-lt 70 %-ni ja erijuhtudel 80 %-ni, tagades
praegusega võrreldes samasuguse võimendava mõju. Kõrgemat, 80 %-list määra
kohaldataks integreeritud projektidele, et korvata alaliste töötajate suurt
panust, mida need projektid eeldavad, sest alaliste töötajatega seotud kulusid
ei või käsitada abikõlbliku kuluna. Samuti kohaldataks kõrgemat
kaasrahastamismäära ka eriprojektidele, millega toetatakse konkreetseid
vajadusi liidu poliitika või õigusaktide väljatöötamise järele, arvestades
nende projektide strateegilist väärtust ja et tagada atraktiivne
kaasrahastamise määr.
Lisaks sellele peaks programm LIFE jääma
tsentraalselt hallatavaks, et tagada võimalikult tihedad poliitilised
seosed, sekkumise kvaliteet, usaldusväärne finantsjuhtimine ja stabiilsed
ressursid ning et programmi raames ellu viidud projektide tulemusi võetaks
arvesse liidu poliitika kujundamisel. Euroopa Parlament, liikmesriigid ja
sidusrühmad peavad seda oluliseks. Samas võiks praegust haldamist parandada,
delegeerides paljud ülesanded olemasolevale täitevasutusele. Arvestades
programmi LIFE omadusi ja selleks, et suurendada koostoimet liidu teiste
rahastamisprogrammidega, uurib komisjon võimalust delegeerida valiku- ja
järelevalveülesanded suurel määral Konkurentsivõime ja Uuendustegevuse
Täitevasutusele, samas kui programmi juhtimine jääks komisjoni kohustuseks.
Kuna artiklis 3 osutatud kavandatavate
meetmete eesmärke ei ole nende olemuse tõttu võimalik liikmesriikide tasandil
piisaval määral saavutada ning need oleksid tegevuse ulatuse ja toime tõttu
paremini saavutatavad liidu tasandil, siis võib liit võtta meetmeid kooskõlas
Euroopa Liidu lepingu artiklis 5 sätestatud subsidiaarsuse põhimõttega.
Nimetatud artiklis sätestatud proportsionaalsuse põhimõtte kohaselt ei lähe
käesolev määrus nimetatud eesmärkide saavutamiseks vajalikust kaugemale.
4.           MÕJU EELARVELE 
Mitmeaastast finantsraamistikku (2014–2020)
käsitleva teatise kohaselt on programmi LIFE kogu rahastamispakett
jooksevhindades 3 618 miljonit eurot[21].
Keskkonna allprogrammile eraldatakse sellest summast 2 713,5 miljonit
eurot, kusjuures pool meetmetoetuste kaudu rahastatavatele projektidele ette
nähtud vahenditest eraldatakse looduse ja bioloogilise mitmekesisuse kaitse
toetuseks. Kliimameetmete allprogrammile eraldatakse 904,5 miljonit eurot.
2011/0428 (COD)
Ettepanek:
EUROOPA PARLAMENDI JA NÕUKOGU MÄÄRUS
keskkonna ja kliimameetmete programmi (LIFE)
kehtestamise kohta
(EMPs kohaldatav tekst)
EUROOPA PARLAMENT JA EUROOPA LIIDU
NÕUKOGU,
võttes arvesse Euroopa Liidu toimimise
lepingut, eriti selle artiklit 192,
võttes arvesse Euroopa Komisjoni ettepanekut,
olles edastanud seadusandliku akti eelnõu
riikide parlamentidele,
võttes arvesse Euroopa Majandus- ja
Sotsiaalkomitee arvamust[22],
võttes arvesse Regioonide Komitee arvamust[23],
toimides seadusandliku tavamenetluse kohaselt,
ning arvestades järgmist:
(1)              
Liidu keskkonna- ja kliimapoliitika ning vastavad
õigusaktid on keskkonna seisundit suurel määral parandanud. Kuid endiselt on
lahendamata olulised keskkonna- ja kliimaprobleemid, millel võivad olla Euroopa
jaoks märkimisväärsed tagajärjed, kui need jäetakse tähelepanuta. 
(2)              
Selliste keskkonna- ja kliimaprobleemide
lahendamist tuleb nende ulatust ja keerukust arvestades ennekõike rahastada
liidu peamiste rahastamisprogrammide kaudu. Mõistes kliimamuutustest tulenevaid
probleeme, on komisjon oma teatises Euroopa Parlamendile, nõukogule, Euroopa
Majandus- ja Sotsiaalkomiteele ning Regioonide Komiteele „Euroopa
2020. aasta strateegia aluseks olev eelarve”[24] (edaspidi „mitmeaastast finantsraamistikku käsitlev teatis”) märkinud, et kavatseb suurendada liidu
üldeelarve kliimaga seonduvate kulude osatähtsust vähemalt 20 %-le,
haarates sellesse eri poliitikavaldkondi. Käesolev määrus peaks sellele
eesmärgile kaasa aitama.
(3)              
Kõnealuste liidu rahastamisprogrammidega ei saa
hõlmata kõiki keskkonna- ja kliimameetmetega seotud konkreetseid vajadusi.
Keskkonna- ja kliimameetmete jaoks on vaja spetsiifilisi lähenemisviise, et
tegeleda selliste küsimustega nagu eesmärkide ebaühtlane lõimimine
liikmesriikide tegevusse, õigusaktide ebaühtlane ja ebapiisav rakendamine
liikmesriikides ning poliitika eesmärkide ebapiisav levitamine ja
propageerimine. On asjakohane jätkata programmi LIFE, mis on sätestatud Euroopa
Parlamendi ja nõukogu 23. mai 2007. aasta määrusega (EÜ) nr 614/2007
keskkonna rahastamisvahendi (LIFE+)[25]
kohta ja vastu võtta uus määrus. Seetõttu tuleks käesoleva määrusega luua
keskkonna ja kliimameetmete spetsiaalne rahastamisprogramm (edaspidi „programm LIFE”).
(4)              
Keskkonnaressursid on liidus ebaühtlaselt jaotunud,
kuid neist tulenevad hüved puudutavad kogu liitu ja on tunnetavad liidus
tervikuna. Liidu kohustus neid ressursse säilitada nõuab solidaarsuse ja
vastutuse jagamise põhimõtete järjepidevat kohaldamist, mis tähendab seda, et
mõningaid liidu keskkonna- ja kliimaprobleeme on võimalik paremini käsitleda
piirkondlikul või kohalikul tasandil. Programm LIFE etendab olulist rolli
solidaarsemal tegutsemisel ja vastutuse paremal jagamisel keskkonna ja kliimaga
seotud ühiste hüvede säilitamiseks liidus. 
(5)              
Oma omaduste ja ulatuse tõttu ei saa programm LIFE
lahendada kõiki keskkonna- ja kliimaprobleeme. Pigem peaks selle eesmärk
seisnema poliitika väljatöötamises ja rakendamises muutuste esilekutsumises
keskkonna- ja kliimaeesmärkide saavutamiseks lahenduste ja parimate tavade
pakkumise ja levitamise kaudu.
(6)              
Käesoleva määrusega sätestatakse kogu programmi LIFE
kehtivuse ajaks rahastamispakett kogusummas 3 618 miljonit eurot,[26] mis on iga-aastase
eelarvemenetluse käigus eelarvepädeva institutsiooni jaoks peamine lähtealus
komisjoni 29. juuni 2011. aasta ettepaneku („Institutsioonidevaheline
kokkulepe Euroopa Parlamendi, nõukogu ja komisjoni vahel eelarvealase koostöö
ning usaldusväärse finantsjuhtimise kohta”)[27]
punkti 17 tähenduses.
(7)              
Vastavalt Euroopa Ülemkogu Luxembourgi
(detsembris 1997) ja Thessaloniki (juunis 2003) kohtumiste
järeldustele tuleks kandidaatriikidel ning stabiliseerimis- ja
assotsieerimisprotsessis osalevatel Lääne-Balkani riikidel ja samuti riikidel,
mille suhtes kohaldatakse Euroopa naabruspoliitikat, lubada osaleda liidu
programmides kooskõlas kõnealuste riikidega sõlmitud asjaomastes kahepoolsetes
lepingutes sätestatud tingimustega.
(8)              
Et liidus keskkonna- ja kliimameetmetega seoses
tehtavad investeeringud annaks tulemusi, tuleb mõningaid tegevusi ellu viia
väljaspool liidu piire. Sellised investeeringud ei pruugi alati olla rahastatavad
liidu välistegevuse vahendite alusel. Sekkumised riikides, mis otseselt programmis
LIFE ei osale, ning nendes riikides asuvate juriidiliste isikute osalemine programmi
LIFE raames rahastatavas tegevuses peaksid erandkorras olema võimalikud, kui on
täidetud teatavad tingimused. 
(9)              
Käesolevas määruses tuleks ette näha ka raamistik
koostööks asjaomaste rahvusvaheliste organisatsioonidega ja selliste
organisatsioonide toetamiseks, et täita keskkonna- ja kliimapoliitikaga seotud
vajadusi, mida liidu välistegevuse vahendid ei hõlma (näiteks teatavad
uuringud).
(10)          
Keskkonna- ja kliimanõuded tuleks lõimida liidu
poliitikavaldkondadesse ja tegevusse. Seetõttu peaks programm LIFE täiendama
liidu teisi rahastamisprogramme, sealhulgas Euroopa Regionaalarengu Fondi,[28] Euroopa Sotsiaalfondi,[29] Ühtekuuluvusfondi,[30] Euroopa Põllumajanduse
Tagatisfondi,[31]
Euroopa Maaelu Arengu Põllumajandusfondi,[32]
Euroopa Merendus- ja Kalandusfondi[33]
ning programmi Horisont 2020[34].
Komisjon ja liikmesriigid peaksid tagama sellise vastastikuse täiendavuse
kõikidel tasanditel. Liidu tasandil tuleks vastastikuse täiendavuse tagamiseks
seada sisse struktureeritud koostöö programmi LIFE ning ühise strateegilise
raamistikuga[35]
hõlmatud ühiselt hallatavate liidu rahastamisprogrammide vahel, eelkõige
selleks, et edendada selliste tegevuste rahastamist, mis täiendavad
integreeritud projekte või millega toetatakse programmi LIFE raames välja
töötatud lahenduste, meetodite ja lähenemisviiside kasutamist. Programmi LIFE raames
tuleks ka julgustada Horisont 2020 keskkonna- ja kliimaalase teadus- ja
uuendustegevuse tulemuste kasutuselevõttu. Sellega seoses tuleks programmi
raames pakkuda kaasrahastamise võimalust keskkonna ja kliima seisukohalt
selgelt kasulikele projektidele, et tagada koostoime. Topeltrahastamise
vältimiseks on vajalik kooskõlastamine. 
(11)          
Liidu peamisteks ülesanneteks jäävad bioloogilise
mitmekesisuse vähenemise suundumuse peatamine ja ümberpööramine,
ressursitõhususe suurendamine ning keskkonna ja tervisega seotud küsimuste
käsitlemine. Need ülesanded nõuavad suuremaid jõupingutusi liidu tasandil, et
pakkuda lahendusi ja parimaid tavasid, mis aitavad saavutada komisjoni teatises
„Euroopa 2020. aastal: aruka, jätkusuutliku ja kaasava majanduskasvu
strateegia” (edaspidi „Euroopa 2020. aasta strateegia”)[36] seatud eesmärgid.
Keskkonnaeesmärkide saavutamiseks on vaja ka paremat juhtimist, eelkõige
teadlikkuse tõstmise ja sidusrühmade kaasamise kaudu. Seetõttu tuleks keskkonna
allprogrammi jaoks määratleda kolm prioriteetset tegevusvaldkonda: keskkond ja
ressursitõhusus, bioloogiline mitmekesisus ning keskkonnaalane juhtimine ja
teave. Programmi LIFE kaudu rahastatavate projektide kaudu peaks olema võimalik
aidata kaasa enam kui ühe prioriteetse valdkonna erieesmärkide saavutamisele
ning neis peaks saama osaleda enam kui üks liikmesriik.
(12)          
Komisjoni teatises Euroopa Parlamendile, nõukogule,
Euroopa Majandus- ja Sotsiaalkomiteele ning Regioonide Komiteele
„Ressursitõhusa Euroopa tegevuskava”[37]
(edaspidi „ressursitõhusa Euroopa tegevuskava”) on sätestatud vahe-eesmärgid ja
meetmed, mis on vajalikud selleks, et suunata liit teele, mis viib
ressursitõhusa ja jätkusuutliku majanduskasvuni. Seetõttu tuleks keskkonna ja
ressursitõhususe prioriteetses valdkonnas toetada liidu keskkonnapoliitika
tulemuslikku rakendamist avalikus ja erasektoris, eelkõige ressursitõhusa
Euroopa tegevuskavaga hõlmatud keskkonnasektorite puhul, hõlbustades uute
lahenduste ja parimate tavade väljatöötamist ja jagamist. Samas tuleks sellest
valdkonnast välja jätta need ökoinnovatsiooniga seotud tegevused, mis kattuvad
programmiga Horisont 2020.
(13)          
Komisjoni teatises Euroopa Parlamendile, nõukogule,
Euroopa Majandus- ja Sotsiaalkomiteele ning Regioonide Komiteele „Meie
elukindlustus, meie looduskapital: ELi bioloogilise mitmekesisuse strateegia
aastani 2020”[38]
(edaspidi „liidu bioloogilise mitmekesisuse strateegia 2020”) on esitatud
bioloogilise mitmekesisuse vähenemise suundumuse peatamise ja ümberpööramise
eesmärgid. Nende eesmärkide hulka kuulub muu hulgas nõukogu
21. mai 1992. aasta direktiivi 92/43/EMÜ looduslike elupaikade
ning loodusliku loomastiku ja taimestiku kaitse kohta[39] ning Euroopa Parlamendi ja
nõukogu 30. novembri 2009. aasta direktiivi 2009/147/EÜ loodusliku
linnustiku kaitse kohta[40]
täielik rakendamine, aga ka ökosüsteemide ja nende teenuste säilitamine ja
taastamine. Programm LIFE peaks nende eesmärkide saavutamisele kaasa aitama.
Seetõttu tuleks bioloogilise mitmekesisuse prioriteetses valdkonnas keskenduda
nõukogu direktiiviga 92/43/EMÜ loodud Natura 2000 võrgustiku rakendamisele
ja haldamisele, eelkõige seoses tähtsusjärjestatud tegevuskavadega, mis on ette
nähtud nimetatud direktiivi artiklis 8, bioloogilise mitmekesisusega
seotud parimate tavade väljatöötamisele ja levitamisele, direktiividele
2009/147/EÜ ja 92/43/EMÜ, aga ka bioloogilise mitmekesisusega seotud laiematele
probleemidele, mis on määratletud liidu bioloogilise mitmekesisuse
strateegias 2020.
(14)          
Metsadel on keskkonna ja kliima seisukohalt tähtis
roll, näiteks seoses bioloogilise mitmekesisuse, vee, mulla ning kliimamuutuste
leevendamise ja nendega kohanemisega. Metsad ja muld aitavad kliimat
reguleerida, neelates atmosfäärist süsinikdioksiidi (CO2) ja
talletades tohutul hulgal süsinikku. Selle rolli optimeerimiseks tuleb esitada
asjakohaseid, ühilduvaid andmeid ja teavet. Käesolev määrus peaks seetõttu
moodustama ka raamistiku metsade ja mullaga seotud koostoimeliste keskkonna- ja
kliimameetmete toetamiseks. Teised suurema koostoime valdkonnad on veepuudus ja
põud, samuti üleujutusriskide ohjamine.
(15)          
Komisjoni teatises Euroopa Parlamendile, nõukogule,
Euroopa Majandus- ja Sotsiaalkomiteele ning Regioonide Komiteele
„Konkurentsivõimeline vähese CO2‑heitega majandus aastaks 2050
– edenemiskava”[41]
(edaspidi „2050. aastani kavandatud edenemiskava”) tõdeti, et
kliimamuutuste leevendamise uute lähenemisviiside katsetamine on jätkuvalt
vajalik vähese CO2-heitega majanduse saavutamiseks. Liidu ühe
valdkondadevahelise prioriteedina tuleb tagada ka kohanemine kliimamuutustega.
Peale selle tuleb edendada juhtimist ja tõsta teadlikkust, et saavutada
konstruktiivseid tulemusi ja tagada sidusrühmade kaasatus. Seetõttu tuleks
kliimameetmete allprogrammi raames toetada jõupingutusi, millega antakse panus
järgmises kolmes prioriteetses valdkonnas: kliimamuutuste leevendamine,
kliimamuutustega kohanemine ning kliimaalane juhtimine ja teave. Programmi LIFE
kaudu rahastatavate projektide kaudu peaks olema võimalik aidata kaasa enam kui
ühe prioriteetse valdkonna erieesmärkide saavutamisele ning neis peaks saama
osaleda enam kui üks liikmesriik.
(16)          
Kliimamuutuste leevendamise prioriteetses
valdkonnas tuleks aidata kaasa liidu kliimapoliitika ja kliimaalaste
õigusaktide väljatöötamisele ja rakendamisele, eelkõige seoses
kasvuhoonegaaside heiteseire ja aruandlusega, maakasutust, maakasutuse muutust
ja metsandust käsitleva poliitikaga, heitkogustega kauplemise süsteemiga,
liikmesriikide jõupingutustega kasvuhoonegaaside heitkoguste vähendamiseks,
süsiniku kogumise ja säilitamisega, taastuvenergiaga, energiatõhususega,
transpordi ja kütustega, osoonikihi kaitsega ja fluoritud gaasidega.
(17)          
Euroopas ja mujal maailmas on juba näha
kliimamuutuste esimesi tagajärgi, näiteks üleujutusi ja põuda põhjustavaid
äärmuslikke ilmastikutingimusi ning temperatuuri ja merevee taseme tõusu. Seega
tuleks kliimamuutustega kohanemise prioriteetses valdkonnas aidata kaasa
kirjeldatud tagajärgedega kohanemisele elanike seas, majandussektorites ja
piirkondades, et konkreetsete kohanemismeetmete ja strateegiate abil tagada
liidu suurem vastupidavus. Selles valdkonnas võetavad meetmed peaksid täiendama
kodanikukaitse rahastamisvahendi raames abikõlblikke meetmeid.
(18)          
Keskkonna- ja kliimaalaste õigusaktide ja poliitika
täielik rakendamine on lahutamatult seotud parema juhtimise saavutamisega,
sidusrühmade kaasatuse suurendamisega ja teabe levitamisega. Seega tuleks
juhtimise ja teabe prioriteetses valdkonnas mõlema allprogrammi raames toetada
platvormide arendamist ja parimate tavade jagamist, et tagada parem täitmine ja
jõustamine ning saavutada üldsuse ja sidusrühmade toetus liidu poliitikale,
mille raames tehakse keskkonna- ja kliimaalaseid jõupingutusi. Eelkõige peaksid
need toetama alusteadmiste levitamise, teadlikkuse tõstmise, üldsuse osalemise,
teabele juurdepääsu andmise ja keskkonnaküsimustes õiguskaitse kättesaadavuse
parandamist.
(19)          
Käesoleva määruse raames tuleks toetust anda
vastavalt nõukogu 25. juuni 2002. aasta määrusele (EÜ, Euratom)
nr 1605/2002, mis käsitleb Euroopa ühenduste üldeelarve suhtes
kohaldatavat finantsmäärust[42].
Programmi LIFE alusel rahastatavad projektid peaksid vastama abikõlblikkuse
kriteeriumidele, et tagada liidu rahaliste vahendite parim võimalik kasutamine
ja Euroopa tasandi lisandväärtus. Soodustada tuleks valdkonnaülese mõjuga
projekte. Samuti peaks komisjon edendama ja
julgustama keskkonnahoidlike riigihangete kasutamist, eriti projektide
rakendamisel.
(20)          
Selleks et kindlustada kõigile
siseturul tegutsevatele ettevõtjatele võrdsed võimalused ja vältida
põhjendamatuid konkurentsimoonutusi, peaksid LIFE-programmi alusel eraldatavad
rahalised vahendid vajaduse korral olema suunatud turutõrgete kaotamisele. Kui
rahastamise näol on tegemist riigiabiga Euroopa Liidu toimimise lepingu
artikli 107 lõike 1 mõistes, siis tuleks see kavandada kooskõlas
riigiabi eeskirjadega, et vältida turumoonutusi, näiteks erarahastamise
väljatõrjumist, ebaefektiivsete turustruktuuride loomist või ebatõhusate
ettevõtete säilitamist, ja rahalisi vahendeid ei tohi kasutusele võtta enne,
kui komisjon on selle Euroopa Liidu toimimise lepingu artikli 108
lõike 3 alusel heaks kiitnud, välja arvatud juhul, kui rahastamine on
kooskõlas määrusega, mis on vastu võetud vastavalt nõukogu 7. mai
1998. aasta määrusele (EÜ) nr 994/98, milles käsitletakse Euroopa
Ühenduse asutamislepingu artiklite 92 ja 93 kohaldamist teatavate
horisontaalse riigiabi liikide suhtes[43].
(21)          
Selleks et parandada keskkonna- ja kliimapoliitika
rakendamist ning suurendada keskkonna- ja kliimaeesmärkide lõimimist teistesse
poliitikavaldkondadesse, tuleks programmi LIFE raames soodustada projekte, mis toetavad
terviklikke lähenemisviise keskkonna- ja kliimaalaste õigusaktide ja poliitika
rakendamisele. Keskkonna allprogrammi puhul peaksid need projektid ennekõike
olema suunatud liidu 2020. aasta bioloogilise mitmekesisuse strateegia
rakendamisele, pöörates erilist tähelepanu nõukogu direktiiviga 92/43/EMÜ
loodud Natura 2000 võrgustiku tulemuslikule haldamisele ja tugevdamisele
sama direktiivi artiklis 8 ette nähtud tähtsusjärjestatud tegevuskavade,
Euroopa Parlamendi ja nõukogu 23. oktoobri 2000. aasta direktiivi
2000/60/EÜ, millega kehtestatakse ühenduse veepoliitika alane tegevusraamistik,[44] ning jäätmeid ja õhku
käsitlevate õigusaktide rakendamise kaudu. Kuigi need projektid keskenduvad
kindlaksmääratud teemadele, on nende näol tegemist mitmeotstarbeliste
rakendusmehhanismidega (olles suunatud näiteks keskkonnakasule ja suutlikkuse
tõstmisele), võimaldades saavutada tulemusi ka teistes poliitikavaldkondades,
eelkõige seoses Euroopa Parlamendi ja nõukogu 17. juuni 2008. aasta
direktiiviga 2008/56/EÜ, millega kehtestatakse ühenduse merekeskkonnapoliitika-alane
tegevusraamistik (merestrateegia raamdirektiiv)[45]. Seda liiki projekte võiks
kavandada teistes keskkonnavaldkondades. Kliimameetmete allprogrammi puhul
peaksid need projektid olema ennekõike suunatud kliimamuutuste leevendamise ja
kliimamuutustega kohanemise strateegiatele ja tegevuskavadele. Seda liiki
projektide puhul tuleks toetada vaid teatavaid tegevusi ja meetmeid, samas kui
projekti tegevusi toetavaid muid tegevusi peaks rahastama liidu teistest
rahastamisprogrammidest, aga ka riiklikest, piirkondlikest ja erasektori
rahalistest vahenditest. Programmi LIFE alusel eraldatavate rahaliste
vahenditega tuleks kasutada ära koostoimet ja tagada sidusus liidu eri
rahastamisallikate vahel, kindlustades strateegilise rõhuasetuse keskkonnale ja
kliimale.
(22)          
Liit on ühinenud ÜRO Euroopa Majanduskomisjoni
konventsiooniga keskkonnateabe kättesaadavuse, üldsuse keskkonnaküsimuste
otsustamisse kaasamise ning keskkonnaasjades kohtumenetluste algatamise kohta
(edaspidi „Århusi konventsioon”). Seetõttu tuleks soodustada vabaühenduste
tööd, kuna nemad toetavad tulemuslikult Århusi konventsiooni eesmärke,
esindades poliitika kujundamise käigus liidu kodanike huve ja seisukohti,
aitavad kaasa konventsiooni rakendamisele ning suurendavad teadlikkust keskkonna
ja kliimaga seotud probleemidest ja nende probleemide lahendamiseks võetavatest
poliitilistest meetmetest. Programmi LIFE raames on asjakohane toetada
mitmesuguseid peamiselt keskkonna- ja/või kliimameetmete valdkonnas liidu
huvides tegutsevaid vabaühendusi, võimaldades neile konkurentsivõimeliselt ja
läbipaistvalt tegevustoetusi, et aidata neil anda tulemuslik panus liidu
poliitikasse ning arendada ja tugevdada nende suutlikkust saada tõhusamateks
partneriteks.
(23)          
Selleks et täita oma rolli keskkonna- ja
kliimapoliitika väljatöötamise ja rakendamise algatamisel, peaks komisjon
kasutama programmi LIFE vahendeid selleks, et toetada liidu keskkonna- ja
kliimapoliitika ja vastavate õigusaktide algatamist, rakendamist ja läbivat arvessevõtmist,
sealhulgas teenuste ja kaupade hanked. Käesoleva määruse alusel
teavitustegevuseks eraldatavad vahendid peavad hõlmama ka liidu poliitilisi
prioriteete käsitlevat institutsioonide teavitustegevust[46].
(24)          
Praegu turul laenude,
omakapitali ja riskikapitali nõudluse ja pakkumise vahel olevad käärid jäävad
finantskriisi tõttu tõenäoliselt püsima ning seetõttu on asjakohane lubada
rahastamisvahendite kasutamist toetamaks keskkonna- või kliimavaldkonnas
võimalikku tulu toovaid projekte. Programmi LIFE kaudu toetatavaid
rahastamisvahendeid tuleks kasutada turu konkreetsete vajaduste täitmiseks
kulutasuval viisil kooskõlas programmi eesmärkidega ja nendega ei tohiks
tõrjuda välja erarahastamist. Rahastamisvahendeid võib kombineerida liidu
eelarvest antavate toetustega, sealhulgas käesoleva määruse alusel antavate
toetustega.
(25)          
Varasemate vahenditega seoses saadud kogemustest
ilmneb vajadus kavandada tegevus mitmeks aastaks ning suunata jõupingutused
konkreetsetele keskkonna- ja kliimapoliitika prioriteetidele ja
tegevusvaldkondadele. Programmi LIFE eesmärkide ja sihtide saavutamiseks
peaksid sellised mitmeaastased tööprogrammid olema paindlikud, nähes samas ette
prioriteetsete valdkondade piisava stabiilsuse võimaldamaks potentsiaalsetel
taotlejatel taotlusi kavandada, ette valmistada ja esitada. Seega peaksid
mitmeaastased tööprogrammid kehtima vähemalt kaks aastat ja neis loetletud
prioriteedid ei peaks moodustama ammendava loetelu.
(26)          
Programmi LIFE lihtsustamist ning taotlejate ja
abisaajate halduskoormuse vähendamist silmas pidades tuleks rohkem kasutada
kindlasummalisi ja ühekordseid makseid ning rahastamine peaks keskenduma
konkreetsematele kululiikidele. Abikõlbmatute kulude korvamiseks ja programmiga
LIFE antavate toetuste tulemusliku taseme tagamiseks peaks kaasrahastamise määr
üldiselt olema 70 % ja erijuhtudel 80 %.
(27)          
Programmi LIFE ja selle allprogramme tuleks
vastavate näitajate alusel korrapäraselt kontrollida ja hinnata, et oleks
võimalik teha kohandusi. Et saada tõendusmaterjale kaasneva kasu kohta, mida
kumbki allprogramm võib tuua kliimameetmete ja bioloogilise mitmekesisuse
valdkonnas, ning esitada teavet kulutuste suuruse kohta, tuleks programmi LIFE
järelevalve raames jälgida kliimameetmete ja bioloogilise mitmekesisusega
seotud kulutusi vastavalt mitmeaastast finantsraamistikku käsitlevale
teatisele. Jälgimisel tuleks lähtuda lihtsast metoodikast, mille kohaselt
kulutused liigitatakse ühte järgmisest kolmest kategooriast: ainult
kliima/bioloogilise mitmekesisusega seotud (arvestuslik osakaal 100 %),
suurel määral kliima/bioloogilise mitmekesisusega seotud (arvestuslik osakaal
40 %), ei ole kliima/bioloogilise mitmekesisusega seotud (arvestuslik
osakaal 0 %). See metoodika ei tohiks välistada vajaduse korral täpsema
metoodika kasutamist.
(28)          
Liidu finantshuve tuleks kogu kulutsükli kestel
kaitsta proportsionaalsete meetmete abil, sealhulgas eeskirjade eiramise
ennetamise, avastamise ja uurimise, kaotsi läinud, alusetult makstud või
ebaõigesti kasutatud rahaliste vahendite tagasimaksmise nõudmise ning vajaduse
korral karistuste abil.
(29)          
Selleks et tagada käesoleva määruse rakendamiseks
ühetaolised tingimused seoses mitmeaastaste tööprogrammide vastuvõtmisega,
tuleks komisjonile anda rakendusvolitused. Neid volitusi tuleks kasutada
vastavalt Euroopa Parlamendi ja nõukogu 16. veebruari 2011. aasta
määrusele (EL) nr 182/2011, millega
kehtestatakse eeskirjad ja üldpõhimõtted, mis käsitlevad liikmesriikide
läbiviidava kontrolli mehhanisme, mida kohaldatakse komisjoni
rakendamisvolituste teostamise suhtes[47].
(30)          
Et tagada liidu rahaliste vahendite parim võimalik
kasutamine ja Euroopa tasandi lisandväärtus, tuleks komisjonile delegeerida
õigus võtta Euroopa Liidu toimimise lepingu artikli 290 alusel vastu
õigusakte seoses projektide valimisel kohaldatavate abikõlblikkuse kriteeriumide,
integreeritud projektide geograafilise tasakaalu tagamise kriteeriumide ja valdkondlike
prioriteetide suhtes kohaldatavate tulemusnäitajate määratlemiseks. Eriti
oluline on, et komisjon viiks ettevalmistustöö käigus läbi vajalikud
konsultatsioonid, sealhulgas ekspertide tasandil. Komisjon peaks delegeeritud
õigusaktide ettevalmistamise ja koostamise ajal tagama asjaomaste dokumentide
sama- ja õigeaegse ning sobiva edastamise Euroopa Parlamendile ja nõukogule.
(31)          
Määrus (EÜ) nr 614/2007 tuleks seetõttu
kehtetuks tunnistada.
(32)          
Selleks et tagada tõhus üleminek programmi LIFE ja
nende meetmete vahel, mis on vastu võetud määruse (EÜ) nr 614/2007 kohaselt,
on vaja jätkata nimetatud määruse alusel rahastatud tegevuste järelevalvet,
auditeerimist ja kvaliteedi hindamist pärast nimetatud määruse kehtivuse lõppu.
(33)          
Programmi LIFE lisandväärtus tuleneb lähenemisviisi
ja rõhuasetuse eripärast, tänu millele programmi alusel ellu viidav tegevus on
eriti hästi kohandatud keskkonna ja kliimaga seotud vajadustele. Liikmesriikide
eraldi võetavate meetmetega võrreldes võib programm kaasa aidata
keskkonnapoliitika tulemuslikumale rakendamisele, ühendades suuremal hulgal
ressursse ja teadmisi. Samuti annab programm platvormi selleks, et töötada
välja ja vahetada parimaid tavasid ja teadmisi, parandada õigustiku
rakendamist, ergutada ja kiirendada muudatusi rakendamises, suurendada
suutlikkust, toetada erasektorit, eriti VKEsid, väikesemahuliste tehnoloogiate
ja lahenduste katsetamisel ning võimaldada liikmesriikidel ja sidusrühmadel
üksteiselt õppida. Lisaks tekitab programm LIFE liidu ja liikmesriikide
rahaliste vahendite koostoime, samal ajal võimendades erasektori lisavahendeid
ning seeläbi suurendades liidu sekkumise sidusust ja edendades õigustiku
ühtlasemat rakendamist.
(34)          
Kuna kavandatavate meetmete eesmärke, mis seisnevad
liidu keskkonna- ja kliimapoliitika ja vastavate õigusaktide rakendamisele ja
väljatöötamisele kaasaaitamises, sealhulgas keskkonna- ja kliimaeesmärkide
lõimimises muudesse poliitikavaldkondadesse ning parema juhtimise edendamises,
ei ole võimalik liikmesriikide tasandil piisaval määral saavutada ning need
oleksid tegevuse ulatuse ja toime tõttu paremini saavutatavad liidu tasandil,
võib liit võtta meetmeid kooskõlas Euroopa Liidu lepingu artiklis 5
sätestatud subsidiaarsuse põhimõttega. Kõnealuses artiklis sätestatud
proportsionaalsuse põhimõtte kohaselt ei lähe käesolev määrus nimetatud
eesmärkide saavutamiseks vajalikust kaugemale,
ON VASTU VÕTNUD KÄESOLEVA MÄÄRUSE:
I JAOTIS
Keskkonna ja
kliimameetmete programm (LIFE)
Artikkel 1
Kehtestamine
Käesoleva määrusega kehtestatakse
ajavahemikuks 1. jaanuarist 2014 kuni 31. detsembrini 2020
keskkonna ja kliimameetmete programm (edaspidi „programm LIFE”).
Artikkel 2
Mõisted
Käesolevas määruses kasutatakse järgmisi
mõisteid:
(a)         
„katseprojektid” – projektid, mille raames
kasutatakse tehnikat või meetodit, mida ei ole varem või mujal kasutatud või
katsetatud, ning mis pakuvad olemasolevate parimate tavadega võrreldes
potentsiaalseid keskkonna või kliimaga seotud eeliseid;
(b)         
„näidisprojektid” – projektid, mille raames
võetakse kasutusele, katsetatakse, hinnatakse ja levitatakse meetmeid,
metoodikaid või lähenemisviise, mis on projekti kontekstis, näiteks
geograafilises, ökoloogilises, sotsiaalmajanduslikus kontekstis, uued või
tundmatud ja mida võiks sarnastes olukordades kasutada mujalgi; 
(c)         
„parimaid tavasid esindavad projektid” – projektid,
mille raames kasutatakse asjakohaseid, kulutasuvaid ja nüüdisaegseid tehnikaid,
meetodeid ja lähenemisviise, võttes arvesse projekti konkreetset konteksti;
(d)         
„integreeritud projektid” – suure territoriaalse
ulatusega projektid, mis hõlmavad üht või mitut piirkonda või tervet riiki ning
mille raames rakendatakse püsivalt keskkonna- või kliimastrateegiaid või
keskkonna- või kliimaalaseid tegevuskavasid, mis on nõutavad keskkonna- või
kliimaalaste õigusaktide kohaselt või liidu teiste õigusaktide alusel või mille
on välja töötanud liikmesriikide ametiasutused;
(e)         
„tehnilise abi projektid” – projektid, mille
eesmärk on toetada punktis d osutatud integreeritud projektide ettevalmistamist;
(f)           
„ettevalmistusprojektid” – projektid, millega
toetatakse liidu keskkonna- või kliimapoliitika ja vastavate õigusaktide
rakendamise ja väljatöötamise konkreetseid vajadusi.
Artikkel 3
Eesmärgid
ja näitajad
1.                      
Programm LIFE on suunatud eelkõige järgmiste
üldeesmärkide saavutamisele:
(a)         
aidata kaasa ressursitõhusa, vähese CO2-heitega
ja kliimamuutustele vastupanuvõimelise majanduse saavutamisele, keskkonna
kaitsmisele ja keskkonna kvaliteedi parandamisele ning bioloogilise
mitmekesisuse vähenemise suundumuse peatamisele ja ümberpööramisele;
(b)         
parandada liidu keskkonna- ja kliimapoliitika ning
vastavate õigusaktide väljatöötamist, rakendamist ja jõustamist, ergutada ja
edendada keskkonna- ja kliimaeesmärkide läbivat arvessevõtmist liidu muudes
poliitikavaldkondades ja avaliku ja erasektori tegevuses ning nendesse
lõimimist, sealhulgas nende suutlikkuse suurendamise kaudu;
(c)         
toetada paremat keskkonna- ja kliimavaldkonna
juhtimist kõikidel tasanditel.
Seejuures aitab programm LIFE kaasa säästvale
arengule ning Euroopa 2020. aasta strateegia eesmärkide ja sihtide
saavutamisele.
2.                      
Programmi LIFE toimimist hinnatakse eelkõige
järgmiste näitajate alusel:
(a)         
lõike 1 punktis a osutatud eesmärgi puhul
hinnatakse keskkonna ja kliima paranemist, mis on seostatav programmiga. Bioloogilise
mitmekesisuse vähenemise suundumuse peatamisele ja ümberpööramisele
kaasaaitamise eesmärgi puhul hinnatakse programmist tulenevat keskkonna
paranemist taastatud või sobivalt majandatava Natura 2000 võrgustiku
osakaalu alusel, taastatud ökosüsteemi teenuste pinna alusel ning tähelepanu
alla võetud ja paranenud kaitsestaatusega elupaikade ja liikide arvu ja tüübi
alusel;
(b)         
lõike 1 punktis b osutatud eesmärkide
puhul, mis on seotud väljatöötamise ja rakendamisega, hinnatakse selliste välja
töötatud või ellu viidud sekkumiste arvu, millega liidu keskkonna- või
kliimapoliitika ja vastavate õigusaktide alusel rakendatakse kavasid, programme
või strateegiaid, ning kopeerimiseks või ülekandmiseks sobilike sekkumiste
arvu;
(c)         
lõike 1 punktis b osutatud lõimimise ja läbiva
arvessevõtmisega seotud eesmärkide puhul hinnatakse selliste sekkumiste arvu,
millega saavutatakse koostoime või mida võetakse läbivalt arvesse liidu teistes
rahastamisprogrammides või mis lõimitakse avaliku või erasektori tegevusse;
(d)         
lõike 1 punktis c osutatud eesmärgi puhul
hinnatakse selliste sekkumiste arvu, mille eesmärk on tagada parem juhtimine,
teabe levitamine ning teadlikkus keskkonna- ja kliimaküsimustest.
Komisjonil on õigus võtta vastu delegeeritud
õigusakte vastavalt artiklile 30 tulemusnäitajate kohta, mida kohaldatakse
artiklis 24 osutatud mitmeaastastes tööprogrammides määratletud valdkondlike
prioriteetide suhtes.
3.                      
Lõikes 1 osutatud eesmärkide saavutamiseks
viiakse ellu järgmisi allprogramme (edaspidi „allprogrammid”):
(e)         
keskkonna allprogramm;
(f)           
kliimameetmete allprogramm.
Artikkel 4
Eelarve
4.                        
Programmi LIFE rakendamise rahastamispakett
moodustab 3 618 000 000 eurot[48].
5.                      
Eelarve jaotus allprogrammidele on järgmine:
(g)         
lõikes 1 osutatud kogu rahastamispaketist
eraldatakse 2 713 500 000 eurot keskkonna allprogrammile;
(h)         
lõikes 1 osutatud kogu rahastamispaketist
eraldatakse 904 500 000 eurot kliimameetmete allprogrammile.
Artikkel 5
Kolmandate
riikide osalemine programmis LIFE
Programmis LIFE võivad osaleda järgmised
riigid:
(a)         
Euroopa Majanduspiirkonna (EMP) lepingu osalisteks
olevad Euroopa Vabakaubanduse Assotsiatsiooni (EFTA) riigid;
(b)         
kandidaatriigid, võimalikud kandidaatriigid ning
liiduga ühinevad riigid;
(c)         
Euroopa Liidu naabruspoliitikaga hõlmatud riigid;
(d)         
riigid, mis on saanud Euroopa Keskkonnaameti liikmeks
vastavalt nõukogu 29. aprilli 1999. aasta määrusele (EÜ)
nr 933/1999, millega muudetakse määrust (EMÜ) nr 1210/90 Euroopa
Keskkonnaagentuuri ning Euroopa keskkonnateabe- ja -vaatlusvõrgu asutamise
kohta[49].
Osalemine peab vastama tingimustele, mis on
sätestatud vastavates kahepoolsetes või mitmepoolsetes lepingutes, millega
nähakse ette liidu programmides osalemise üldpõhimõtted.
Artikkel 6
Tegevus
väljaspool liitu
6.                      
Ilma et see piiraks artikli 5 kohaldamist,
võib programmi LIFE raames rahastada tegevust väljaspool liitu, kui see on
hädavajalik liidu keskkonna- ja kliimaeesmärkide saavutamiseks või
liikmesriikides ellu viidava tegevuse tulemuslikkuse tagamiseks.
7.                      
Väljaspool liitu asutatud juriidiline isik võib
osaleda artiklis 18 osutatud projektides tingimusel, et projekti
koordineeriv abisaaja asub liidus ja väljaspool liitu ellu viidav tegevus
vastab lõikes 1 sätestatud nõuetele.
Artikkel 7
Rahvusvaheline
koostöö
Programmi LIFE rakendamisel peab olema
võimalik teha koostööd asjaomaste rahvusvaheliste organisatsioonidega ning
nende organisatsioonide asutuste ja organitega, kui see on vajalik
artiklis 3 osutatud eesmärkide saavutamiseks.
Artikkel 8
Vastastikune
täiendavus
1.                      
Komisjon ja liikmesriigid tagavad, et programmi
LIFE alusel antav toetus oleks kooskõlas liidu poliitika ja prioriteetidega
ning täiendaks liidu teisi vahendeid.
2.                      
Programmi LIFE alusel rahastatav tegevus peab olema
kooskõlas liidu ja liikmesriikide õigusega, sealhulgas liidu riigiabi
eeskirjadega. Programmi LIFE alusel toimuvast rahastamisest, mille näol on
tegemist riigiabiga Euroopa Liidu toimimise lepingu artikli 107
lõike 1 mõistes, peavad liikmesriigid teatama komisjonile ja rahalisi
vahendeid ei tohi kasutusele võtta enne, kui komisjon on rahastamise Euroopa
Liidu toimimise lepingu artikli 108 lõike 3 alusel heaks kiitnud,
välja arvatud juhul, kui rahastamine on kooskõlas määrusega, mis on vastu
võetud vastavalt nõukogu määrusele (EÜ) nr 994/98.
3.                      
Komisjon ja liikmesriigid tagavad vastavalt oma
sellekohastele kohustustele programmi LIFE kooskõla Euroopa Regionaalarengu
Fondiga, Euroopa Sotsiaalfondiga, Ühtekuuluvusfondiga, Euroopa Maaelu Arengu
Põllumajandusfondiga ning Euroopa Merendus- ja Kalandusfondiga, et tekitada
koostoime, eriti artikli 18 punktis d osutatud integreeritud
projektide puhul, ning et toetada programmi LIFE raames välja töötatud
lahenduste, meetodite ja lähenemisviiside kasutamist. Liidu tasandil toimub
kooskõlastamine määruse (EL) nr .... (ühise strateegilise raamistiku
määrus) artiklis 10 osutatud ühise strateegilise raamistiku põhjal.
4.                      
Komisjon tagab samuti kooskõla ja koostoime ning
väldib kattuvust programmi LIFE ning liidu muude tegevuspõhimõtete ja
vahendite, eelkõige Horisont 2020 ja liidu välistegevuse alla kuuluvate
tegevuspõhimõtete ja vahendite vahel.
II JAOTIS
ALLPROGRAMMID
1. PEATÜKK
Keskkonna allprogramm
Artikkel 9
Keskkonna
allprogrammi kindlaksmääratud prioriteetsed valdkonnad
1.                      
Keskkonna allprogramm hõlmab kolme prioriteetset
valdkonda:
–              
keskkond ja ressursitõhusus,
–              
bioloogiline mitmekesisus,
–              
keskkonnaalane juhtimine ja teave.
2.                      
Vähemalt 50 % keskkonna allprogrammi raames
meetmetoetuste kaudu rahastatavatele projektidele ette nähtud
eelarvevahenditest eraldatakse projektidele, mis toetavad looduskaitset ja
bioloogilise mitmekesisuse kaitset.
Artikkel 10
Keskkonna
ja ressursitõhususe prioriteetse valdkonna erieesmärgid
Keskkonna allprogrammi keskkonna ja
ressursitõhususe prioriteetse valdkonna erieesmärgid on eelkõige alljärgnevad:
(a)         
töötada välja, katsetada ja tutvustada
kopeerimiseks, ülekandmiseks või läbivaks arvessevõtmiseks sobilikke poliitika-
või juhtimiskäsitusi, parimaid tavasid ja keskkonnaprobleemide lahendusi,
sealhulgas keskkonna ja tervise vahelise seose vallas, ning selleks, et toetada
ressursitõhususega seotud poliitikat ja õigusakte, kaasa arvatud ressursitõhusa
Euroopa tegevuskava;
(b)         
toetada terviklike lähenemisviiside kasutamist,
väljatöötamist, katsetamist ja tutvustamist liidu keskkonnapoliitika ja
keskkonnaalaste õigusaktide alusel kavade ja programmide rakendamiseks,
eelkõige sellistes valdkondades nagu vesi, jäätmed ja õhk;
(c)         
parandada alusteadmisi liidu keskkonnapoliitika ja
keskkonnaalaste õigusaktide väljatöötamiseks, hindamiseks, järelevalveks ja
kontrollimiseks ning liidus ja väljaspool liitu keskkonda mõjutavate tegurite,
survete ja vastumeetmete hindamiseks ja jälgimiseks.
Artikkel 11
Bioloogilise
mitmekesisuse prioriteetse valdkonna erieesmärgid
Keskkonna allprogrammi bioloogilise
mitmekesisuse prioriteetse valdkonna erieesmärgid on eelkõige alljärgnevad:
(a)         
aidata bioloogilise mitmekesisuse valdkonnas kaasa
liidu poliitika ja õigusaktide, sealhulgas liidu 2020. aasta bioloogilise
mitmekesisuse strateegia, direktiivi 2009/147/EÜ ja direktiivi 92/43/EMÜ
rakendamisele, eelkõige lähenemisviiside, parimate tavade ja lahenduste
kasutamise, väljatöötamise, katsetamise ja tutvustamise teel;
(b)         
toetada direktiivi 92/43/EMÜ artikli 3 alusel
loodud Natura 2000 võrgustiku edasist arendamist, rakendamist ja
haldamist, eelkõige direktiivi 92/43/EMÜ artiklis 8 osutatud
tähtsusjärjestatud tegevuskavade rakendamiseks terviklike lähenemisviiside
kasutamist, väljatöötamist, katsetamist ja tutvustamist;
(c)         
parandada alusteadmisi liidu bioloogilise
mitmekesisuse poliitika ja bioloogilist mitmekesisust käsitlevate õigusaktide
väljatöötamiseks, hindamiseks, järelevalveks ja kontrollimiseks ning liidus ja
väljaspool liitu bioloogilist mitmekesisust mõjutavate tegurite, survete ja
vastumeetmete hindamiseks ja jälgimiseks.
Artikkel 12
Keskkonnaalase
juhtimise ja teabe prioriteetse valdkonna erieesmärgid
Keskkonna allprogrammi keskkonnaalase juhtimise
ja teabe prioriteetse valdkonna erieesmärgid on eelkõige alljärgnevad:
(a)         
toetada teadlikkuse tõstmist keskkonnaküsimustes,
sealhulgas saavutada üldsuse ja sidusrühmade toetus liidu poliitika
kujundamisele keskkonnavaldkonnas, ja edendada säästvat arengut toetavat
haridust;
(b)         
 toetada keskkonnavaldkonnas teabe edastamist,
haldamist ja levitamist ning soodustada teadmiste jagamist edukate keskkonnaga
seotud lahenduste ja tavade kohta, muu hulgas sidusrühmade vahelise koostöö
platvormide arendamise ja koolituse kaudu;
(c)         
edendada ja toetada liidu keskkonnaalaste
õigusaktide tulemuslikumat täitmist ja jõustamist, eelkõige parimate tavade ja
poliitiliste lähenemisviiside väljatöötamise ja levitamise edendamise teel;
(d)         
edendada paremat keskkonnaalast juhtimist,
laiendades sidusrühmade, sealhulgas vabaühenduste osalemist poliitikaalastes
konsultatsioonides ja poliitika rakendamises.
2. PEATÜKK
Kliimameetmete allprogramm
Artikkel 13
Kliimameetmete
allprogrammi kindlaks määratud prioriteetsed valdkonnad
Kliimameetmete allprogramm hõlmab kolme
prioriteetset valdkonda:
–                        
kliimamuutuste leevendamine,
–                        
kliimamuutustega kohanemine,
–                        
kliimaalane juhtimine ja teave.
Artikkel 14
Kliimamuutuste
leevendamise prioriteetse valdkonna erieesmärgid
Et aidata kaasa kasvuhoonegaaside heitkoguste
vähendamisele, on kliimamuutuste leevendamise prioriteetse valdkonna
erieesmärgid eelkõige alljärgnevad:
(a)         
aidata kaasa kliimamuutuste leevendamist käsitleva
liidu poliitika ja vastavate õigusaktide rakendamisele ja väljatöötamisele, sealhulgas
läbivale arvessevõtmisele teistes poliitikavaldkondades, eelkõige
kliimamuutuste leevendamisega seotud poliitiliste või juhtimisalaste
lähenemisviiside, parimate tavade ja lahenduste väljatöötamise, katsetamise ja
tutvustamise teel;
(b)         
parandada tulemuslike leevendusmeetmete
väljatöötamiseks, hindamiseks, järelevalveks, kontrollimiseks ja rakendamiseks
alusteadmisi ning suurendada suutlikkust neid teadmisi praktikas kasutada;
(c)         
hõlbustada terviklike lähenemisviiside
väljatöötamist ja rakendamist, näiteks seoses leevendamist käsitlevate
strateegiate ja tegevuskavadega, kohalikul, piirkondlikul või riiklikul
tasandil;
(d)         
aidata kaasa kopeerimiseks, ülekandmiseks või läbivaks
arvessevõtmiseks sobilike uuenduslike leevendamistehnoloogiate, -süsteemide,
-meetodite ja -vahendite väljatöötamisele ja tutvustamisele.
Artikkel 15
Kliimamuutustega
kohanemise prioriteetse valdkonna erieesmärgid
Et aidata kaasa jõupingutustele, mis
suurendavad vastupanuvõimet kliimamuutustele, on kliimamuutustega kohanemise
prioriteetse valdkonna erieesmärgid eelkõige alljärgnevad:
(a)         
aidata kaasa kliimamuutustega kohanemist käsitleva
liidu poliitika ja vastavate õigusaktide väljatöötamisele ja rakendamisele,
sealhulgas läbivale arvessevõtmisele teistes poliitikavaldkondades, eelkõige
kliimamuutustega kohanemisega seotud poliitiliste või juhtimisalaste
lähenemisviiside, parimate tavade ja lahenduste väljatöötamise, katsetamise ja
tutvustamise teel;
(b)         
parandada tulemuslike kohanemismeetmete
väljatöötamiseks, hindamiseks, järelevalveks, kontrollimiseks ja rakendamiseks
alusteadmisi ning suurendada suutlikkust neid teadmisi praktikas kasutada;
(c)         
hõlbustada terviklike lähenemisviiside
väljatöötamist ja rakendamist, näiteks seoses kohanemist käsitlevate
strateegiate ja tegevuskavadega, kohalikul, piirkondlikul või riiklikul
tasandil;
(d)         
aidata kaasa kopeerimiseks, ülekandmiseks või läbivaks
arvessevõtmiseks sobilike uuenduslike kohanemistehnoloogiate, -süsteemide,
-meetodite ja -vahendite väljatöötamisele ja tutvustamisele.
Artikkel 16
Kliimaalase
juhtimise ja teabe prioriteetse valdkonna erieesmärgid
Kliimaalase juhtimise ja teabe prioriteetse
valdkonna erieesmärgid on eelkõige alljärgnevad:
(a)         
toetada teadlikkuse tõstmist kliimaküsimustes,
sealhulgas saavutada üldsuse ja sidusrühmade toetus liidu poliitika kujundamisele
kliimavaldkonnas, ja edendada säästvat arengut toetavat haridust;
(b)         
 toetada kliimavaldkonnas teabe edastamist,
haldamist ja levitamist ning soodustada teadmiste jagamist edukate kliimaga
seotud lahenduste ja tavade kohta, muu hulgas sidusrühmadevahelise koostöö
platvormide arendamise ja koolituse kaudu;
(c)         
edendada ja toetada liidu kliimaalaste õigusaktide
tulemuslikumat täitmist ja jõustamist, eelkõige parimate tavade ja poliitiliste
lähenemisviiside väljatöötamise ja levitamise edendamise teel;
(d)         
edendada paremat kliimaalast juhtimist, laiendades
sidusrühmade, sealhulgas vabaühenduste osalemist poliitikaalastes
konsultatsioonides ja poliitika rakendamises.
III JAOTIS
ÜHISED
RAKENDUSSÄTTED
1. PEATÜKK
Rahastamine
Artikkel 17
Rahastamise
liigid
1.                      
Liidupoolse rahastamise õiguslikud vormid võivad
olla järgmised:
(a)         
toetused;
(b)         
riigihankelepingud;
(c)         
osalemine rahastamisvahendites vastavalt määruse
(EÜ, Euratom) nr 1605/2002 üldsätetele rahastamisvahendite kohta ja
täpsematele tegevusalastele nõuetele, mis sätestatakse liidu eriõigusaktides;
(d)         
muud liiki toetus, mis on vajalik artiklis 3
osutatud eesmärkide saavutamiseks.
2.                      
Komisjon rakendab käesolevat määrust kooskõlas
määrusega (EÜ, Euratom) nr 1605/2002.
3.                      
Käesoleva määruse alusel toimuv rahastamine, mille
näol on tegemist riigiabiga Euroopa Liidu toimimise lepingu artikli 107
lõike 1 mõistes, peab olema kooskõlas asjaomaste liidu riigiabi
eeskirjadega.
Artikkel 18
Projektid
Meetmetoetustega võib rahastada alljärgnevaid
projekte:
(a)         
katseprojektid,
(b)         
näidisprojektid,
(c)         
parimaid tavasid esindavad projektid,
(d)         
integreeritud projektid peamiselt looduse, vee,
jäätmete, õhu, kliimamuutuste leevendamise ja kliimamuutustega kohanemise
valdkonnas,
(e)         
tehnilise abi projektid,
(f)           
ettevalmistusprojektid,
(g)         
teavitus-, teadlikkuse tõstmise ja levitamisprojektid,
(h)         
muud projektid, mis on vajalikud artiklis 3
osutatud eesmärkide saavutamiseks.
Artikkel 19
Projektide
abikõlblikkuse kriteeriumid
1.                      
Artiklis 18 osutatud projektid peavad vastama
järgmistele abikõlblikkuse kriteeriumidele:
(a)         
projekt on liidu huvides, aidates märkimisväärselt
kaasa mõne artiklis 3 sätestatud programmi LIFE eesmärgi saavutamisele;
(b)         
projekt on kulutasuv ning tehniliselt ja rahaliselt
sidus;
(c)         
projekti kavandatud rakendamine on mõistlik.
Komisjonil on õigus võtta vastu delegeeritud
õigusakte vastavalt artiklile 30 seoses lõike 1 punktis a
osutatud kriteeriumi kohaldamise tingimustega, et kohandada seda kriteeriumi
konkreetsetele artiklites 9 ja 3 määratletud prioriteetsetele valdkondadele.
2.                      
Võimalusel peavad programmi LIFE alusel
rahastatavad projektid tekitama koostoimet eri eesmärkide vahel ja edendama
keskkonnasäästlike riigihangete kasutamist.
3.                      
Artikli 18 punktis d osutatud
integreeritud projektidesse tuleb vajaduse korral kaasata sidusrühmad ning need
peavad võimalusel edendama kooskõla liidu teiste rahastamisallikatega ja nende
allikate kasutusele võtmist.
Komisjon tagab integreeritud projektide
rahastamise otsustamisel geograafilise tasakaalu vastavalt ülesannete jagamise
ja solidaarsuse põhimõtetele. Komisjonil on õigus võtta vastu delegeeritud
õigusakte vastavalt artiklile 30, et vajaduse korral määrata kindlaks
geograafilise tasakaalu kriteeriumid, mida kohaldatakse artikli 18
punktis d osutatud teemavaldkondade suhtes.
4.                      
Komisjon pöörab erilist tähelepanu
riikidevahelistele projektidele, kui riikidevaheline koostöö on oluline
keskkonnakaitse- ja kliimaeesmärkide saavutamise seisukohalt, ning püüab
tagada, et vähemalt 15 % projektidele ette nähtud eelarvelistest
vahenditest eraldatakse riikidevahelistele projektidele.
Artikkel 20
Kaasrahastamise
määrad ja projektikulude abikõlblikkus
1.                      
Artiklis 18 osutatud projektide
kaasrahastamise määr on kuni 70 % abikõlblikest kuludest. Erandkorras on
artikli 18 punktides d ja f osutatud projektide kaasrahastamise
määr kuni 80 % abikõlblikest kuludest.
2.                      
Artiklis 18 osutatud projektide puhul ei
käsitata käibemaksu abikõlbliku kuluna.
Maa ostmisega seotud kulusid käsitatakse
abikõlblike kuludena artiklis 18 osutatud projektide liidupoolsel
rahastamisel tingimusel, et
–              
ost aitab kaasa direktiivi 92/43/EMÜ artikliga 3
loodud Natura 2000 võrgustiku parendamisele, hooldamisele ja terviklikkuse
taastamisele;
–              
maaost on ainuke või kõige kulutasuvam viis
soovitud kaitse-eesmärgi saavutamiseks;
–              
ostetud maa reserveeritakse pikaajaliseks
kasutuseks, mis on kooskõlas artiklites 11, 14 või 15 sätestatud
eesmärkidega;
–              
asjaomane liikmesriik tagab üleandmise teel või
muul viisil sellise maa pikaajalise kasutuse looduskaitse eesmärkidel.
Artikkel 21
Tegevustoetused
1.                      
Tegevustoetustega rahastatakse selliste
mittetulundusüksuste teatavaid tegevus- ja halduskulusid, mis toimivad Euroopa
üldistes huvides, tegutsevad peamiselt keskkonna- ja/või kliimameetmete
valdkonnas ning osalevad liidu poliitika ja õigusaktide väljatöötamises,
rakendamises ja jõustamises.
2.                      
Lõikes 1 osutatud tegevustoetuste liidupoolse
kaasrahastamise määr on kuni 70 % abikõlblikest kuludest.
Artikkel 22
Muud
liiki tegevus 
Programmi LIFE raames võib rahastada komisjoni
rakendatavaid meetmeid, millega toetatakse liidu keskkonna- ja kliimapoliitika
ja vastavate õigusaktide algatamist, rakendamist ja läbivat arvessevõtmist
artiklis 3 osutatud eesmärkide saavutamiseks. Sellised meetmed võivad
hõlmata järgmist:
(a)         
teave ja teavitamine, sealhulgas teadlikkuse
tõstmise kampaaniad. Käesoleva määruse alusel teavitustegevuseks eraldatavad
rahalised vahendid hõlmavad ka liidu poliitilisi prioriteete käsitlevat institutsioonide
teavitustegevust;
(b)         
uuringud, ülevaated, mudelite ja stsenaariumide
väljatöötamine;
(c)         
projektide, poliitika, programmide ja õigusaktide
ettevalmistamine, rakendamine, järelevalve, kontroll ja hindamine;
(d)         
seminarid, konverentsid ja koosolekud;
(e)         
võrgustike loomine ja parimate tavade platvormid;
(f)           
muu tegevus, mis on vajalik artiklis 3
osutatud eesmärkide saavutamiseks.
Artikkel 23
Abisaajad
Programmi LIFE raames võib rahastada avaliku
või erasektori asutusi.
2. PEATÜKK
Rakendusmeetmed
Artikkel 24
Mitmeaastased
tööprogrammid 
3.                      
Komisjon võtab programmi LIFE jaoks vastu mitmeaastased
tööprogrammid. Sellised rakendusaktid võetakse vastu artikli
29 lõikes 2 viidatud kontrollimenetluse kohaselt.
4.                      
Mitmeaastase tööprogrammi kestus on vähemalt kaks
aastat ning selles esitatakse kooskõlas artiklis 3 sätestatud eesmärkidega
alljärgnev:
(a)         
mitmeaastase tööprogrammi kestus;
(b)         
 iga allprogrammi puhul rahaliste vahendite jaotus
prioriteetsete valdkondade vahel ja eri rahastamisliikide vahel;
(c)         
 mitmeaastase tööprogrammiga hõlmatud ajavahemiku
vältel rahastatavate projektide temaatilised prioriteedid;
(d)         
iga prioriteetse valdkonna ja projektitüübi
kvalitatiivsed ja kvantitatiivsed tulemused, näitajad ja eesmärgid mitmeaastase
tööprogrammiga hõlmatud ajavahemikuks;
(e)         
projektide valimise ja toetuste määramise
kriteeriumid;
(f)           
mitmeaastase tööprogrammiga hõlmatud ajavahemiku
vältel välja kuulutatavate projektikonkursside suunavad ajakavad. 
5.                      
Komisjon vaatab vajaduse korral mitmeaastased
tööprogrammid läbi artikli 29 lõikes 2 viidatud korras.
Artikkel 25
Rakendamise
meetodid
Artiklis 3 osutatud eesmärkide
saavutamiseks rakendab komisjon meetmeid vastavalt määruse (EÜ, Euratom)
nr 1605/2002 artiklis 53 sätestatud eelarve täitmisviisidele, eelkõige täites
eelarvet kas tsentraliseeritult vahetult või kaudselt või siis ühiselt
rahvusvaheliste organisatsioonidega.
Artikkel 26
Haldus-
ja tehniline abi
Programmi LIFE rahaliste vahenditega võib
katta ka vajalikke kulutusi seoses ettevalmistustööde, järelevalve, kontrolli,
auditeerimise, teavitustegevuse ja hindamisega, mis on otseselt vajalikud
programmi LIFE haldamiseks ja selle eesmärkide saavutamiseks.
Artikkel 27
Järelevalve
ja hindamine
1.                      
Komisjon kontrollib korrapäraselt programmi LIFE ja
selle allprogrammide rakendamist, sealhulgas kliimaga ja bioloogilise
mitmekesisusega seotud kulutuste summat, ning teavitab neist. Samuti uurib
komisjon programmi LIFE ja liidu teiste, täiendavate programmide vahelist
koostoimet ning eelkõige programmi LIFE allprogrammide vahelist koostoimet.
2.                      
Komisjon esitab Euroopa Parlamendile, nõukogule,
Majandus- ja Sotsiaalkomiteele ning Regioonide Komiteele:
(a)         
hiljemalt 30. septembriks 2017 välise
vahehindamise aruande programmi LIFE (ja selle allprogrammide) kohta, mis
hõlmab programmi rakendamise kvalitatiivseid ja kvantitatiivseid aspekte,
kliimaga ja bioloogilise mitmekesisusega seotud kulutuste summat, programmi
LIFE ja liidu teiste asjakohaste programmide vastastikust täiendavust, kõigi
meetmete eesmärkide saavutamist (võimalusel tulemuste ja mõju näol), vahendite
kasutamise tõhusust ning programmi Euroopa tasandi lisandväärtust, pidades
silmas otsust meetmete pikendamise, muutmise või peatamise kohta. Hindamise
käigus käsitletakse ka lihtsustamise ulatust, sisemist ja välist sidusust,
kõikide eesmärkide jätkuvat asjakohasust ning meetmete panust aruka,
jätkusuutliku ja kaasava majanduskasvu kui liidu prioriteedi saavutamisse.
Arvesse võetakse eelmise programmi pikaajalise mõju hindamise tulemusi.
Komisjon lisab aruandele omapoolsed märkused, muu hulgas selle kohta, kuidas
tuleb vahehindamise tulemusi arvesse võtta programmi LIFE rakendamisel ja
eelkõige mitmeaastaste tööprogrammide koostamisel;
(b)         
hiljemalt 31. detsembriks 2023 välise
sõltumatu järelhindamise aruande, mis hõlmab programmi LIFE ja selle
allprogrammide rakendamist ja tulemusi, sealhulgas kliimaga ja bioloogilise
mitmekesisusega seotud kulutuste summat, seda, mil määral programm LIFE
tervikuna ja kumbki allprogramm on saavutanud oma eesmärgid, ning programmi
LIFE panust Euroopa 2020. aasta strateegia eesmärkide ja sihtide
saavutamisse.
3.                      
Komisjon teeb käesoleva artikli alusel läbi viidud
hindamiste tulemused avalikkusele kättesaadavaks.
Artikkel 28
Liidu
finantshuvide kaitse
1.                      
Komisjon võtab asjakohaseid meetmeid tagamaks, et
käesoleva määruse alusel rahastatavate meetmete rakendamisel kaitstakse liidu
finantshuve, kohaldades pettust, korruptsiooni ja muud ebaseaduslikku tegevust
ennetavaid meetmeid, viies läbi tulemuslikke kontrollimisi, nõudes eeskirjade
eiramise avastamise korral alusetult makstud summade tagasimaksmist ning
kohaldades vajaduse korral tulemuslikke, proportsionaalseid ja hoiatavaid
karistusi.
2.                      
Komisjonil või tema esindajatel ja kontrollikojal
on õigus dokumentide ja kohapealsete kontrollide põhjal kontrollida kõiki
abisaajaid, töövõtjaid ja alltöövõtjaid, kes on programmi alusel saanud liidu
rahalisi vahendeid.
Euroopa Pettustevastane Amet (OLAF) võib määruses
(Euratom, EÜ) nr 2185/96 sätestatud korras viia läbi kohapealseid kontrolle
ja inspekteerimisi ettevõtjate juures, kes on kõnealuse rahastamisega otseselt
või kaudselt seotud, et teha kindlaks, kas toetuslepingu, toetuse määramise
otsuse või liidupoolset rahastamist käsitleva lepinguga seoses on esinenud
pettust, korruptsiooni või Euroopa Liidu finantshuve kahjustavat muud
ebaseaduslikku tegevust.
Ilma et see piiraks esimese ja teise lõigu
kohaldamist, annavad koostöö kolmandate riikidega ja rahvusvaheliste
organisatsioonidega ning toetuslepingud, toetuse määramise otsused ja lepingud,
mis tulenevad käesoleva määruse rakendamisest, komisjonile, kontrollikojale ja
OLAFile otseselt õiguse nimetatud kontrollide, kohapealsete kontrollide ja
inspekteerimiste läbiviimiseks.
3.                      
Rahalise abi saaja hoiab viie aasta jooksul pärast
projektiga seotud viimast väljamakset komisjoni jaoks alles kõik projektiga
seotud kulutusi tõendavad dokumendid.
IV JAOTIS
LÕPPSÄTTED
Artikkel 29
Komiteemenetlus
4.                      
Komisjoni abistab keskkonna ja kliimameetmete
programmi LIFE komitee.
Kõnealune komitee on komitee määruse (EL)
nr 182/2011 tähenduses.
5.                      
Käesolevale lõikele osutamisel kohaldatakse määruse
(EL) nr 182/2011 artiklit 5.
Artikkel 30
Delegeeritud
volituste kasutamine
1.                      
Komisjonile antakse volitused võtta vastu
delegeeritud õigusakte käesolevas artiklis sätestatud tingimustel.
2.                      
Artikli 3 lõikes 2 ning artikli 19
lõigetes 1 ja 3 osutatud delegeeritud õigusaktide vastuvõtmise
volitused antakse komisjonile määramata ajaks alates [käesoleva määruse
jõustumise kuupäevast].
3.                      
Euroopa Parlament ja nõukogu võivad artikli 3
lõikes 2 ning artikli 19 lõigetes 1 ja 3 osutatud volituste
delegeerimise igal ajal tagasi võtta. Tagasivõtmise otsusega lõpetatakse
otsuses nimetatud volituste delegeerimine. Otsus jõustub järgmisel päeval
pärast selle avaldamist Euroopa Liidu Teatajas või otsuses kindlaks
määratud hilisemal kuupäeval. See ei mõjuta juba jõustunud delegeeritud
õigusaktide kehtivust.
4.                      
Niipea kui komisjon on delegeeritud õigusakti vastu
võtnud, teeb ta selle üheaegselt teatavaks Euroopa Parlamendile ja nõukogule.
5.                      
Delegeeritud õigusakt, mis on vastu võetud
kooskõlas artikli 3 lõikega 2, artikli 19 lõikega 1 või
artikli 19 lõikega 3, jõustub ainult juhul, kui Euroopa Parlament ega
nõukogu ei ole esitanud vastuväiteid kahe kuu jooksul pärast kõnealusest
õigusaktist Euroopa Parlamendile ja nõukogule teatamist või kui Euroopa
Parlament ja nõukogu on mõlemad enne nimetatud ajavahemiku lõppemist
komisjonile teatanud, et nad ei kavatse vastuväiteid esitada. Euroopa
Parlamendi või nõukogu algatusel pikendatakse seda tähtaega kahe kuu võrra.
Artikkel 31
Kehtetuks
tunnistamine
Määrus (EÜ) nr 614/2007 tunnistatakse
kehtetuks.
Viiteid kehtetuks tunnistatud määrusele
käsitletakse viidetena käesolevale määrusele.
Artikkel 32
Üleminekumeetmed
1.                      
Määruse (EÜ) nr 614/2007 alusel enne
31. detsembrit 2013 alustatud meetmete suhtes kohaldatakse nende
lõpuleviimiseni nimetatud määrust ja need meetmed peavad vastama selles
määruses määratletud tehnilistele sätetele. Artikli 29 lõikes 1
osutatud komitee asendab määrusega (EÜ) nr 614/2007 ette nähtud komitee
alates käesoleva määruse jõustumise kuupäevast.
2.                      
Et tagada üleminek määruse (EÜ) nr 614/2007
alusel võetud meetmetelt programmile LIFE, võib programmi LIFE rahaliste
vahenditega katta ka vajalikke kulutusi tehnilisele ja haldusabile, sealhulgas
kohustuslikule järelevalvele, teavitamisele ja hindamisele, mis on nõutavad
määruse (EÜ) nr 614/2007 kohaselt pärast nimetatud määruse kehtivuse
lõppemist. 
3.                      
Rahastamispaketi arvelt eraldatavad summad, mis on
vajalikud järelevalveks, teavitamiseks ja auditeerimiseks ajavahemikul pärast
31. detsembrit 2020, loetakse kinnitatuks ainult juhul, kui need on
kooskõlas pärast 1. jaanuari 2021 kohaldatava finantsraamistikuga.
4.                      
Assigneeringuid, mis vastavad määruse (EÜ)
nr 614/2007 alusel alusetult makstud summade tagasimaksmisest tulenevale
sihtotstarbelisele tulule, tuleb vastavalt määruse (EÜ, Euratom)
nr 1605/2002 artiklile 18 kasutada programmi LIFE rahastamiseks.
Artikkel 33
Jõustumine
Käesolev määrus jõustub kahekümnendal päeval
pärast selle avaldamist Euroopa Liidu Teatajas.
Käesolev määrus on tervikuna siduv ja
vahetult kohaldatav kõikides liikmesriikides.
Brüssel,
Euroopa Parlamendi nimel                           Nõukogu
nimell
president                                                        eesistuja
ETTEPANEKUTELE LISATAV
FINANTSSELGITUS
1.           ETTEPANEKU/ALGATUSE RAAMISTIK 
              1.1.    Ettepaneku/algatuse nimetus
              1.2.    Asjaomased
poliitikavaldkonnad vastavalt tegevuspõhise juhtimise ja eelarvestamise
struktuurile
              1.3.    Ettepaneku/algatuse
liik
              1.4.    Eesmärgid
              1.5.    Ettepaneku/algatuse
põhjendus
              1.6.    Meetme
kestus ja finantsmõju
              1.7.    Ettenähtud
eelarve täitmise viisid
2.           HALDUSMEETMED 
              2.1.    Järelevalve
ja aruandluse eeskirjad
              2.2.    Haldus-
ja kontrollisüsteemid
              2.3.    Pettuse
ja eeskirjade eiramise ärahoidmise meetmed 
3.           ETTEPANEKU/ALGATUSE HINNANGULINE
FINANTSMÕJU
              3.1.    Mitmeaastase
finantsraamistiku rubriigid ja kulude eelarveread, millele mõju avaldub
              3.2.    Hinnanguline
mõju kuludele
              3.2.1. Üldine hinnanguline mõju kuludele
              3.2.2. Hinnanguline
mõju tegevusassigneeringutele
              3.2.3. Hinnanguline
mõju haldusassigneeringutele
              3.2.4. Kooskõla
kehtiva mitmeaastase finantsraamistikuga
              3.2.5. Kolmandate
isikute rahaline osalus
              3.3.    Hinnanguline mõju tuludele
ETTEPANEKUTELE
LISATAV FINANTSSELGITUS
1.           ETTEPANEKU/ALGATUSE RAAMISTIK
1.1.        Ettepaneku/algatuse nimetus
„Ettepanek:
Euroopa Parlamendi ja nõukogu määrus keskkonna ja kliimameetmete programmi
(LIFE) kehtestamise kohta”
1.2.        Asjaomased
poliitikavaldkonnad vastavalt tegevuspõhise juhtimise ja eelarvestamise
(ABM/ABB)[50]
struktuurile
KESKKONNA-
JA KLIIMAMEETMED
1.3.        Ettepaneku/algatuse liik
¨ Ettepanek/algatus
käsitleb uut meedet
¨ Ettepanek/algatus
käsitleb uut meedet, mis tuleneb katseprojektist / ettevalmistavast meetmest[51]
X Ettepanek/algatus
käsitleb olemasoleva meetme pikendamist
¨ Ettepanek/algatus
käsitleb ümbersuunatud meedet
1.4.        Eesmärgid
1.4.1.     Komisjoni mitmeaastased
strateegilised eesmärgid, mida ettepaneku/algatuse kaudu täidetakse
Mitmeaastane
finantsraamistik 2014–2020
1.4.2.     Erieesmärgid ning asjaomased
tegevusalad vastavalt tegevuspõhise juhtimise ja eelarvestamise süsteemile
Erieesmärk nr ...
1.
Keskkond ja ressursitõhusus
2.
Bioloogiline mitmekesisus
3.
Keskkonnaalane juhtimine ja teave
4.
Kliimamuutuste leevendamine
5.
Kliimamuutustega kohanemine
6.
Kliimaalane juhtimine ja teave
Asjaomased
tegevusalad vastavalt tegevuspõhise juhtimise ja eelarvestamise süsteemile
(2011. aasta liigenduse alusel)
07
03 – Liidu keskkonnapoliitika ja keskkonnaalaste õigusaktide väljatöötamine ja
rakendamine
07
12 – Liidu poliitika ja õigusaktide rakendamine kliimameetmete valdkonnas
1.4.3.& 1.4.4   Oodatavad tulemused
ja mõju ning tulemus- ja mõjunäitajad
Täpsustage, milline
peaks olema ettepaneku/algatuse oodatav mõju abisaajatele/sihtrühmale.
 Eesmärk || Oodatav tulemus || Tulemusnäitaja || Oodatav mõju || Mõjunäitaja 
 Mõlema allprogrammi erieesmärgid 
 Parandada liidu keskkonna- ja kliimapoliitika ja vastavate õigusaktide väljatöötamist, rakendamist ja jõustamist (artikli 3 lõike 1 punkt b) ·      kopeerimiseks või ülekandmiseks sobilike lähenemisviiside, parimate tavade ja lahenduste väljatöötamise, katsetamise ja tutvustamise teel ning Artikli 10 punkt a, artikli 11 punkt a, artikli 12 punkt c, artikli 14 punktid a ja d, artikli 15 punktid a, ja d ja artikli 16 punkt c ·       parandades alusteadmisi, mis on vajalikud otsustajatele Artikli 10 punkt c, artikli 11 punkt c, artikli 12 punkt b, artikli 14 punkt b, artikli 15 punkt b, artikli 16 punkt b || Uute või ajakohastatud lähenemisviiside või parimate tavade kasutusele võtmine era- ja avalikus sektoris; 25 % projektidest/meetmetest/lähenemisviisidest kopeeritud või üle kantud   || ·       Programmi LIFE alusel rahastatud ajakohastatud või uute lähenemisviiside, meetodite või lahenduste kopeerimise või ülekandmise osakaal ·      Integreeritud projektide lähenemisviise kopeerivate liikmesriikide/piirkondade arv || Keskkonna- ja kliimaküsimuste tulemuslik lõimimine era- ja avaliku sektori tegevusse     || ·       Selliste programmi LIFE alusel välja töötatud uute või ajakohastatud lähenemisviiside osakaal, mida era- ja avalikus sektoris on süstemaatiliselt kasutatud või parendatud ·      Süstemaatiliselt terviklikke lähenemisviise kasutavate liikmesriikide/piirkondade arv ning programmi LIFE eeskujude põhjal terviklikke lähenemisviise kasutama hakanud liikmesriikide/piirkondade arv 
 Paremad alusteadmised, mis on vajalikud otsustajatele || ·       Programmi LIFE raames välja töötatud või teostatud vahendite, lähenemisviiside või uuringute arv ·       Teostatud uuringutel põhinevate poliitika või õigusaktide kohta tehtud ettepanekute arv ·      Projektide tulemustel põhinevate poliitika või õigusaktide kohta tehtud ettepanekute arv || Poliitika kujundajate väljakujunenud tavad, mis on seostatavad programmiga LIFE ning põhinevad programmi raames välja töötatud ja katsetatud näitajatel või vahenditel   || ·       Selliste programmiga seostatavate väljakujunenud tavade arv, mis põhinevad programmi LIFE eeskujude põhjal välja töötatud ja katsetatud näitajatel või vahenditel ·      ELi õigusaktide rikkumiste arvu vähenemine tänu programmi LIFE meetmetele 
 Edendada keskkonna- ja kliimaeesmärkide läbivat arvessevõtmist liidu muudes poliitikavaldkondades ning avaliku ja erasektori tegevuses ning nendesse lõimimist, sealhulgas nende suutlikkuse suurendamise kaudu, eelkõige läbivaks arvessevõtmiseks sobilike terviklike lähenemisviiside, parimate tavade ja lahenduste kasutamise, väljatöötamise, katsetamise ja tutvustamise teel. Artikli 3 lõike 1 punkt b, artikli 10 punktid a ja b, artikli 11 punktid a ja b, artikli 12 punkt c, artikli 14 punktid a, c ja d, artikli 15 punktid a, c ja d, artikli 16 punkt c || Keskkonna- ja kliimalahenduste suurenenud üldrahastamine: ·      25 % lähenemisviisidest on lõimitud riiklikesse/piirkondlikesse programmidesse;   ·      keskkonna või kliimaga seotud meetmete rahastamiseks liidu teiste rahaliste vahendite kasutuselevõtu 25 %-line kasv võrreldes 2011. aasta tasemega. ||   ·       Selliste programmi LIFE kaudu rahastatud lähenemisviiside/projektide osakaal, mis lõimitakse riiklikesse/piirkondlikesse programmidesse;   ·       Selliste integreeritud projekte täiendavate meetmete arv, mida rahastatakse liidu teistest rahalistest vahenditest. || Keskkonna- ja kliimaküsimuste tulemuslik lõimimine liidu teistesse poliitikavaldkondadesse   || ·       Selliste mitut sektorit hõlmavate koostöö- ja või kooskõlastamisraamistike arv, mis on seotud keskkonna- või kliimameetmete rahastamisega ja välja töötatud programmi LIFE eeskujude põhjal või järgivad neid ·      Selliste programmi LIFE raames rahastatud lähenemisviiside või projektide arv, mida täiustatakse, laiendatakse või levitatakse liidu teiste rahaliste vahendite abil 
 Toetada paremat keskkonna- ja kliimaalast juhtimist kõikidel tasanditel Artikli 3 lõike 1 punkt c, artiklid 12 ja 16 || Sidusrühmade ja kodanike suurem osalemine teadlikkuse tõstmise tegevustes || Teadlikkuse tõstmise tegevustes osalejate arv || Suurem teadlikkus keskkonna ja kliimaga seotud probleemidest ja lahendustest   || Teadlikkus keskkonna ja kliimaga seotud probleemidest ja lahendustest vastavalt Eurobaromeetri uuringutele 
 Kodanike ja vabaühenduste parem osalemine otsuste tegemisel   || ·       Internetis toimuvas konsulteerimises osalevate kodanike arv ·      Õigusaktide muutmise ettepanekute arv, mille on esitanud programmist LIFE rahastatud vabaühendused || Programmi LIFE tulemusena välja kujunenud kanalid üldsuse kaasamiseks ning otsuste tegemisel kodanike ja vabaühenduste kvaliteetsema ja aktiivsema osalemise jätkuv tõusutrend || Keskkonna- või kliimapoliitika ja vastavate õigusaktidega seoses eri sidusrühmade esitatud ettepanekute järgimine 
 Keskkonna ja ressursitõhususe prioriteetse valdkonna erieesmärgid (artikli 3 lõike 1 punkt a ja artikkel 10) 
 Töötada välja, katsetada ja tutvustada kopeerimiseks, ülekandmiseks või läbivaks arvessevõtmiseks sobilikke poliitika- või juhtimiskäsitusi, parimaid tavasid ja keskkonnaprobleemide lahendusi, sealhulgas keskkonna ja tervise vahelise seose vallas ning selleks, et toetada ressursitõhususega seotud poliitikat ja õigusakte, kaasa arvatud ressursitõhusa Euroopa tegevuskava Artikli 10 punkt a || Liidu majanduse suurem ressursitõhusus || Selliste projektide arv, mille raames töötatakse välja, katsetatakse või tutvustatakse ressursitõhusamaid lähenemisviise, parimaid tavasid või lahendusi || Kindel liikumine ressursitõhusama majanduse suunas || Selliste välja kujunenud ressursitõhusate lähenemisviiside arv, mille puhul kasutatakse programmi LIFE raames tutvustatud tehnoloogiaid või meetodeid, ja saavutatud ressursitõhususe tase 
 Toetada terviklike lähenemisviiside kasutamist, väljatöötamist, katsetamist ja tutvustamist liidu keskkonnapoliitika ja keskkonnaalaste õigusaktide alusel kavade ja programmide rakendamiseks, eelkõige sellistes valdkondades nagu vesi, jäätmed ja õhk Artikli 10 punkt b || 10 % valgalapiirkondade puhul on programmiperioodi lõpuks tagatud sobiv majandamine   || ·       Vee raamdirektiivi rakendavate integreeritud projektide arv ja hõlmatud pindala ruutkilomeetrites ·       Selliste valgalapiirkondade arv, mille puhul on tagatud sobiv majandamine ·      Paranenud ökoloogilise seisundiga veekogude arv || Väljakujunenud ja laiendatud sobiv majandamine tähelepanu alla võetud sektorite puhul || ·       Jätkuvalt sobivalt majandatavate valgalapiirkondade arv ja tänu programmi LIFE eeskujudele uute sobivalt majandatavate valgalapiirkondade arv ·      Selliste tähelepanu alla võetud veekogude arv, mille ökoloogiline seisund on paranenud 
 12 % piirkondades on programmiperioodi lõpuks tagatud sobiv jäätmemajandus || Jäätmekavu ja -programme rakendavate integreeritud projektide arv, hõlmatud pindala hektarites ja hõlmatud elanike arv || Jätkuvalt sobiva jäätmemajandusega piirkondade arv ja selliste uute piirkondade arv, kus sobiv jäätmemajandus on tagatud tänu programmi LIFE eeskujudele 
 10 %-le ELi elanikkonnast on programmiperioodi lõpuks tagatud parem õhukvaliteet || Õhukvaliteedi direktiivi rakendavate integreeritud projektide arv ja hõlmatud elanike arv || Jätkuvalt kõrgete õhukvaliteedi standarditega linnade arv ja selliste linnade arv, kus õhukvaliteedi standardid on paranenud tänu programmi LIFE eeskujudele 
 Bioloogilise mitmekesisuse prioriteetse valdkonna erieesmärgid (artikli 3 lõike 1 punkt b ja artikkel 11) 
 Aidata bioloogilise mitmekesisuse valdkonnas kaasa liidu poliitika ja õigusaktide, sealhulgas liidu 2020. aasta bioloogilise mitmekesisuse strateegia, direktiivi 2009/147/EÜ ja direktiivi 92/43/EMÜ rakendamisele, eelkõige parimate tavade ja lahenduste kasutamise, väljatöötamise, katsetamise ja tutvustamise teel Artikli 11 punkt a || 25 % projektide raames tähelepanu alla võetud elupaikade kaitsestaatus on programmiperioodi lõpuks paranenud || Selliste elupaikade arv ja liik, mis on tänu programmi LIFE meetmetele tähelepanu alla võetud ja mille kaitsestaatus on paranenud   || LIFE-projektide raames tähelepanu alla võetud liigid ja elupaigad, mille puhul on saavutatud soodne kaitsestaatus   || Selliste elupaikade ja liikide arv, mis on tähelepanu alla võetud ja mille puhul on saavutatud soodne kaitsestaatus tänu programmi LIFE eeskujudele või LIFEi raames võetud meetmete tulemusena 
 25 % projektide raames tähelepanu alla võetud liikide kaitsestaatus on programmiperioodi lõpuks paranenud || Selliste liikide arv ja tüüp, mis on tänu programmi LIFE meetmetele tähelepanu alla võetud ja mille kaitsestaatus on paranenud 
 3 % ökosüsteemi teenustest on programmiperioodi lõpuks taastatud || Programmi LIFE tulemusena taastatud ökosüsteemi teenuste tüüp ja pindala hektarites || Ökosüsteemi teenuste väljakujunenud ja edasine taastamine || Programmi LIFE eeskujude põhjal taastatud ökosüsteemi teenuste pindala hektarites 
 Toetada Natura 2000 võrgustiku edasist arendamist, rakendamist ja haldamist, eelkõige tähtsusjärjestatud tegevuskavade rakendamiseks terviklike lähenemisviiside kasutamist, väljatöötamist, katsetamist ja tutvustamist Artikli 11 punkt b || 15 % Natura 2000 võrgustiku puhul on programmiperioodi lõpuks tagatud sobiv majandamine   || ·       Tähtsusjärjestatud tegevuskavasid rakendavate integreeritud projektide arv ja hõlmatud Natura 2000 alad hektarites ·      Selliste Natura 2000 alade arv, mille puhul on tagatud sobiv majandamine || Natura 2000 võrgustiku väljakujunenud ja laiendatud sobiv majandamine   || Jätkuvalt sobivalt majandatavate Natura 2000 alade arv ja tänu programmi LIFE eeskujudele uute sobivalt majandatavate Natura 2000 alade arv 
 Kliimamuutuste leevendamise prioriteetse valdkonna erieesmärgid (artikli 3 lõike 1 punkt a ja artikkel 14) 
 Hõlbustada terviklike lähenemisviiside väljatöötamist ja rakendamist, näiteks seoses leevendamist käsitlevate strateegiate ja tegevuskavadega, kohalikul, piirkondlikul või riiklikul tasandil Artikli 14 punkt c || Kliimamuutuste leevendamist käsitlevate strateegiate või tegevuskavade sagenenud väljatöötamine ja rakendamine || Selliste programmi LIFE raames välja töötatud või rakendatud strateegiate või tegevuskavade arv ja hõlmavus, mis käsitlevad kliimamuutuste leevendamist || Kliimamuutuste leevendamist käsitlevate küsimuste tulemuslik lõimimine avaliku ja erasektori tegevusse ning era- ja avaliku sektori püsiv ja jätkuvalt paranev suutlikkus ja tegevus || Selliste välja töötatud ja rakendatud strateegiate või tegevuskavade geograafiline ulatus ja/või majanduslik väärtus, mis käsitlevad kliimamuutuste leevendamist 
 Aidata kaasa kopeerimiseks, ülekandmiseks või läbivaks arvessevõtmiseks sobilike uuenduslike leevendamistehnoloogiate, -süsteemide, -meetodite ja -vahendite väljatöötamisele ja tutvustamisele Artikli 14 punkt d || Suurem hulk uuenduslikke tehnoloogiaid, süsteeme ja vahendeid ja/või parimaid tavasid esindavaid muid lahendusi kasvuhoonegaaside heitkoguste vähendamiseks || Selliste programmi LIFE raames tutvustatud uuenduslike poliitiliste lähenemisviiside, tehnoloogiate, süsteemide, vahendite ja/või muude parimaid tavasid esindavate lahenduste arv, mis aitavad kaasa kasvuhoonegaaside heitkoguste vähendamisele || Kindel liikumine vähese CO2-heitega majanduse suunas || Programmi LIFE eeskujude põhjal välja töötatud ja kasutusele võetud uute tehnoloogiate, süsteemide, vahendite ja/või muude parimaid tavasid esindavate lähenemisviiside abil vähendatud kasvuhoonegaaside hulk tonnides 
 Kliimamuutustega kohanemise prioriteetse valdkonna erieesmärgid (artikli 3 lõike 1 punkt a ja artikkel 15) 
 Hõlbustada terviklike lähenemisviiside väljatöötamist ja rakendamist, näiteks seoses kohanemist käsitlevate strateegiate ja tegevuskavadega, kohalikul, piirkondlikul või riiklikul tasandil Artikli 15 punkt c || Kliimamuutustega kohanemist käsitlevate strateegiate või tegevuskavade sagenenud väljatöötamine ja rakendamine || Selliste välja töötatud või rakendatud strateegiate või tegevuskavade arv ja hõlmavus, mis käsitlevad kliimamuutustega kohanemist   || Kliimamuutustele vastupanuvõimet käsitlevate küsimuste tulemuslik lõimimine avaliku ja erasektori tegevusse ning era- ja avaliku sektori püsiv ja jätkuvalt paranev suutlikkus ja tegevus || Selliste strateegiate või tegevuskavade geograafiline ulatus ja/või majanduslik väärtus, mis käsitlevad kliimamuutustega kohanemist ning on välja töötatud ja rakendatud programmi LIFE eeskujude põhjal   
 Aidata kaasa kopeerimiseks, ülekandmiseks või läbivaks arvessevõtmiseks sobilike uuenduslike kohanemiste, tehnoloogiate, süsteemide, meetodite ja vahendite väljatöötamisele ja tutvustamisele Artikli 15 punkt d || Suurem hulk uuenduslikke poliitilisi lähenemisviise, tehnoloogiaid, süsteeme ja vahendeid ja/või parimaid tavasid esindavaid muid lahendusi kliimamuutustele vastupanuvõime suurendamiseks || Selliste tutvustatud uuenduslike poliitiliste lähenemisviiside, tehnoloogiate, süsteemide, vahendite ja/või muude parimaid tavasid esindavate lahenduste arv, mis aitavad suurendada vastupanuvõimet kliimamuutustele || Kindel liikumine kliimamuutustele vastupanuvõimelisema majanduse suunas || Programmi LIFE eeskujude põhjal välja töötatud ja kasutusele võetud tutvustatud uute tehnoloogiate, süsteemide, vahendite ja/või muude parimaid tavasid esindavate lähenemisviiside abil saavutatud vastupanuvõime kliimamuutustele, mis on seostatav programmiga, sektorite kaupa.   
1.5.        Ettepaneku/algatuse põhjendus
1.5.1.     Lühi- või pikaajalises
perspektiivis täidetavad vajadused 
Aidata
kaasa ELi keskkonna- ja kliimapoliitika ning vastavate õigusaktide rakendamisele,
ajakohastamisele ja väljatöötamisele, sealhulgas keskkonna- ja kliimaküsimuste
lõimimisele muudesse poliitikavaldkondadesse, andes nii panuse säästvasse
arengusse ning Euroopa 2020. aasta strateegia eesmärkide ja sihtide
saavutamisse.
1.5.2.     Euroopa Liidu meetme lisandväärtus
Programmi
LIFE ELi tasandi lisandväärtus tuleneb lähenemisviisi ja rõhuasetuse eripärast,
tänu millele programmi alusel ellu viidav tegevus on eriti hästi kohandatud
keskkonna ja kliimaga seotud vajadustele; tegemist on ainsa vahendiga, mille
rahalised vahendid on spetsiaalselt ette nähtud keskkonnakaitse ja
kliimameetmete toetamiseks.
·              
Toimides ELi õigusaktide ja poliitika rakendamiseks
tavade ja teadmiste vahetamise ELi platvormina, võimaldab programm LIFE
eri osalejatel kogu EList õppida üksteise kogemustest, et konkreetseid
keskkonnaprobleeme tulemuslikumalt ja tõhusamalt lahendada. LIFE
soodustab partnerluste tekkimist, mida vastasel juhul oleks keeruline
moodustada, ning tagab liikmesriikide eraldi võetavate meetmetega võrreldes
tulemuslikuma sekkumise, koondades suuremal hulgal ressursse ja erialaseid
teadmisi.
·              
Abistades liikmesriike, kus asub ELi väärtuslikem
loodusvara või mis peavad tulema toime piiriüleste või riikidevaheliste
keskkonna- ja kliimaprobleemidega, võimaldab programm LIFE tegutseda
solidaarsemalt ja jagada paremini vastutust ELi ühiste keskkonnahüvede
säilitamisel.
·              
Programm toimib katalüsaatorina, ärgitades
meetmeid võtma, võimaldades teha konkreetses valdkonnas vajalikke ühekordseid
investeeringuid, kaotada esialgsed tõkked ELi keskkonna- ja
kliimapoliitika rakendamisel ning katsetada tulevikus tegevusulatuse
suurendamise uusi viise.
·              
Programm LIFE aitab kaasa lünkade täitmisele ja
välismõjudest ülesaamisele, tõstab teadlikkust ning näitab keskkonnakaitse ja
kliimameetmete kasulikkust, tagades projektitulemuste jätkusuutlikkuse ja
laiendamise.
·              
Programm LIFE aitab liikmesriikidel ja
sidusrühmadel kiirendada ja parandada ELi õigusaktide rakendamist, tekitades
ELi ja liikmesriikide rahaliste vahendite koostoime ning võimendades
avaliku ja erasektori lisavahendeid.
·              
ELi sekkumise suurem sidusus: spetsiaalne keskkonna- ja kliimameetmetele pühendatud vahend
võimaldab komisjonil esmatähtsaid eesmärke paremini määratleda ning tagada, et
ressursse kasutatakse tulemuslikult keskkonnakaitse ja kliimameetmete huvides,
valides kogu EList välja parimad projektid. ELi õigusaktide ühtsem rakendamine
saavutatakse tänu parimate tavade (näiteks väljatöötatud ja nüüd laialdaselt
kasutatavate metoodikate, majandamiskavade jms) levitamisele.
·              
Lünkade täitmine ja tulemuslikum
tsentraliseeritud sekkumine: spetsiaalne vahend on
paindlikum ja võimaldab rahastada projekte, mida muidu teiste vahendite kaudu
rahastada ei saaks (nt projektid, mida viivad ellu abisaajad, kes teiste
rahaliste vahendite puhul abikõlblikud ei ole).
·              
Spetsiaalne vahend suurendab ELi keskkonna- ja
kliimameetmete nähtavust, tuues ELi kodanikele lähemale ning näidates ELi
pühendumust keskkonna- ja kliimaeesmärkide saavutamisele, kasvatades nii
nende eesmärkide tähtsust.
·              
Lahendused eelseisvatele ELile huvi pakkuvatele keskkonnaprobleemidele: sidusrühmad
puutuvad sageli kokku keskkonnaprobleemidega, millele ei ole veel lahendusi
leitud ja millega kaasnevad suuremad kulud, kui nendega ei hakata varakult
tegelema.
1.5.3.     Samalaadsetest kogemustest
saadud õppetunnid
Programmile
LIFE antud hinnangud kinnitavad, et see programm on ELi
keskkonnapoliitika rakendamiseks edukas ja vajalik vahend, mis annab
märkimisväärset ELi tasandi lisandväärtust ja on piisavalt hästi toiminud ning
andnud märkimisväärse panuse ELi keskkonnapoliitika ja keskkonnaalaste
õigusaktide rakendamisse.
Meetmetoetused
(mis moodustavad 78 % assigneeringutest; 2013. aastal
300 miljonit eurot) on etendanud olulist rolli elupaikade direktiivi ja
linnudirektiivi rakendamisel ning uute lähenemisviiside ja tehnoloogiate
katsetamisel. Samuti on kinnitust leidnud, et meetmetoetused võivad toimida
katalüsaatorina mõningate kõige rangemate direktiivide rakendamisel,
valmistades pinda ette jätkuvaks haldamiseks teiste rahaliste vahendite abil.
LIFE+ on ka suurendanud teadlikkust keskkonna- ja kliimaprobleemidest,
parandanud kodanike juurdepääsu asjakohasele teabele ning loonud
koostööplatvormid ja partnerlused parimate tavade vahetamiseks. Vabaühendustele
antud tegevustoetused on soodustanud vabaühenduste kaasamist ELi keskkonna- ja
kliimapoliitika ning vastavate õigusaktide väljatöötamisse ja rakendamisse,
nagu nõuab Århusi konventsioon.
LIFE+
vahehindamise tulemusena jõuti ka järeldusele, et LIFE+-määrusega tehtud muudatused
(kolme liiki toetuste viimine ühe õigusliku aluse alla, loodusele pühendatud
osa laiendamine, et võtta arvesse laiemaid bioloogilise mitmekesisusega seotud
küsimusi, keskkonnale pühendatud osa laiendamine, et viia see kooskõlla kuuenda
keskkonnaalase tegevusprogrammi prioriteetidega, ning teabele ja
teabevahetusele pühendatud uue osa loomine) on suurendanud programmi võimalusi
pakkuda ELi tasandi lisandväärtust ja tagada seos ELi poliitiliste
eesmärkidega.
Hindamiste
käigus tehti kindlaks valdkonnad, kus programmi LIFE+ tuleks parandada, et
kasutada ära kogu ELi tasandi lisandväärtuse potentsiaal:
·              
täpsem rõhuasetus ja konkreetsemad prioriteedid:
alt üles lähenemisviis ja abikõlblike tegevusvaldkondade lai valik ei võimalda
komisjonil kuigivõrd ergutada nõudlust kõige prioriteetsemates valdkondades,
eriti programmi LIFE keskkonnapoliitika ja juhtimistava osas (see valdkond
hõlmab ka kliimameetmeid);
·              
projektide tulemuste parem kasutamine ja oskusteabe
siire: kuigi teabevahetus ja võrgustike loomine on LIFE-projektide puhul
kohustuslik, tuleks siiski tõhustada parimate tavade jagamist ja liidu õigustiku
rakendamiseks suutlikkuse suurendamist;
·              
tugevam koostoime ELi teiste rahaliste vahenditega:
LIFE+ raames katsetati paljusid põllumajanduse keskkonnameetmeid ja hiljem
lisati need liikmesriikide maaelu arengu programmidesse; arenguruumi on aga
veelgi;
·              
väljaspool ELi tegutsemise rahastamise piirangute
kaotamine: need piirangud on vähendanud programmi tulemuslikkust mõningate ELi
keskkonnaeesmärkide saavutamisel.
Euroopa
Kontrollikoda tõdes 2009. aastal avaldatud eriaruandes, et LIFE on hästi
juhitud programm ja seda on aastate jooksul pidevalt parandatud.
1.5.4.     Kooskõla ja võimalik koostoime
muude asjaomaste meetmetega
Järel-,
vahe- ja eelhindamise tulemusena jõuti järeldusele, et LIFE+ puudumisel saaks
vaid väga väikest osa projektidest rahastada liidu muudest rahalistest
vahenditest (ennekõike konkurentsivõime ja uuendustegevuse raamprogrammi ja
7. raamprogrammi alusel). LIFE+ mõningate valdkondade, näiteks teabe
ja teabevahetuse puhul, alternatiivsed rahastamisallikad sisuliselt puuduvad.
Samas
näib aga, et turule orienteeritud erasektori uuendustegevust saab
teatavas ulatuses samaväärselt käsitleda teiste algatuste, näiteks tulevase
programmi Horisont 2020 raames. Kuid ökoinnovatsiooniga tegelemine ei
seisne ainult olemuslikult keskkonnahoidlikumate uute tarbekaupade ja
tehnoloogiate arendamises. See tähendab ka paremate tavade ja lähenemisviiside
juurutamist kogu majanduses. Kui turutõrkeid saab piisavalt hästi
käsitleda liidu muude vahendite abil, siis institutsionaalsete puudujääkidega
ei tegeleta piisavalt. See on eriti oluline tegevuste puhul, mis on seotud
niisuguste keskkonna- ja kliimaprobleemidele poliitikast juhinduvate ja
avalikule sektorile suunatud lahenduste väljatöötamisega, millel on väike või
olematu turustamispotentsiaal ning millega lihtsalt edendatakse uusi ja
kulutasuvamaid rakendusviise.
Seetõttu
keskendub programm LIFE rohkem avalikule sektorile suunatud uuendustegevusele
ja selliste lahenduste leidmisele, mida on enamasti kõige parem rakendada
avaliku ja erasektori partnerluse kaudu. Vähese CO2-heitega
tehnoloogia arendamist takistab ka ebakindlus ja ebapiisav teadmiste jagamine.
Värskelt välja töötatud tehnoloogiaid on vaja katsetada väikeses ulatuses.
Turustatavaid ja suuremahulisi lahendusi võib kasvavas ulatuses hõlmata
programmiga Horisont 2020, rohkem tuleks aga edendada kohaliku tasandi ja
avalikule sektorile suunatud lahenduste väljatöötamist ning VKEdele
keskenduvate väikesemahuliste tehnoloogiate arendamist, mis aitaksid neil
parandada oma keskkonna- ja kliimaalast tegevust. Programmi LIFE raames on
traditsiooniliselt püütud neid küsimusi lahendada, pakkudes hõlpsasti
kopeeritavaid väiksemamahulisi lahendusi ka piiriüleselt.
Kavas
on tagada koostöö tulevase programmiga Horisont 2020 ning konkurentsivõime
ja VKEde rahastamisvahendiga, et kindlustada koostoime just kõnealustes
valdkondades. Näiteks võiks ette näha, et Horisont 2020 raames välja
töötatud ideid katsetatakse ja tutvustatakse liidu konkreetse õigusakti
rakendamisel LIFE-projekti kaudu. Samuti võiks programm LIFE suurendada
suutlikkust ja tõsta teadlikkust, et edendada teadusuuringute tulemuste rakendamist.
Programm
LIFE on seotud ka liidu teiste fondidega, näiteks ühtekuuluvuspoliitika
fondidega (Euroopa Sotsiaalfond, Euroopa Regionaalarengu Fond,
Ühtekuuluvusfond), Euroopa Maaelu Arengu Põllumajandusfondiga
või Euroopa Merendus- ja Kalandusfondiga. Programm LIFE täiendab neid
fonde, kuna selle raames rahastatakse kindlat tüüpi tegevusi ja meetmeid, mis
on ennekõike suunatud keskkonna- ja kliimaalase kasu saavutamisele või mis on
vajalikud keskkonna- ja kliimaalaste õigusaktide rakendamiseks. Seega täidab
programm LIFE lünki. Selles mõttes võib programmist LIFE saada üks peamisi
ELi vahendeid, millega rahastatakse looduskaitset (valdkondades, kus ÜPP ei saa
etendada olulist rolli) ja keskkonnakaitset nn enam arenenud piirkondades,
arvestades seda, et nende piirkondade prioriteedid on ühtekuuluvuspoliitika
uute vahendite alusel piiratud.
Lisaks
tugevneb programmi LIFE katalüütiline ja võimendav roll, kuna
programmi raames saab kasutusele võtta liidu muid vahendeid, näiteks
integreeritud projektide kaudu. Selleks on vaja luua paremad seosed teiste
fondidega. Mitmeaastast finantsraamistikku käsitlevas teatises loodi
struktureeritud seos, viidates ühise strateegilise raamistiku alusel ellu
viidavatele integreeritud projektidele. Integreeritud projektide
struktureeritud seos töötatakse üksikasjalikult välja ühise strateegilise raamistiku
koostamisel ning see võib hõlmata juhtkomitee ja struktureeritud teabekanalite
loomist.
Komisjon
on mitmeaastast finantsraamistikku käsitlevas teatises esitanud ettepaneku
suurendada ELi üldeelarve kliimaga seonduvate kulude
osatähtsust vähemalt 20 %-le, haarates sellesse eri poliitikavaldkondi, tingimusel,
et see on mõjuhinnangu alusel näidustatud. Keskkonna- ja kliimameetmete
programm (LIFE) aitab sellele eesmärgile kaasa. Programmi LIFE raames luuakse
kliimameetmete allprogramm, millele nähakse ette oma rahalised vahendid ja
kliimaga seotud erieesmärgid koos tulemusnäitajatega.
1.6.        Meetme kestus ja finantsmõju
ý Piiratud kestusega
ettepanek/algatus 
–     
ý  Ettepanek/algatus hõlmab ajavahemikku 1. jaanuarist 2014
kuni 31. detsembrini 2020
–     
ý  Finantsmõju avaldub ajavahemikul 2014–2023 
¨ Piiramatu kestusega
ettepanek/algatus
–     
rakendamise käivitumisperiood hõlmab ajavahemikku
AAAA–AAAA,
–     
millele järgneb täieulatuslik rakendamine.
1.7.        Ettenähtud eelarve täitmise
viisid[52]
ý Otsene tsentraliseeritud eelarve täitmine komisjoni poolt 
ý Kaudne tsentraliseeritud eelarve täitmine, mille puhul eelarve täitmise ülesanded on delegeeritud:
–     
ý  rakendusametitele
–     
¨  ühenduste asutatud asutustele[53]
–     
¨  riigi avalik-õiguslikele asutustele või avalikke teenuseid
osutavatele asutustele
–     
¨  isikutele, kellele on delegeeritud konkreetsete meetmete rakendamine
Euroopa Liidu lepingu V jaotise kohaselt ja kes on kindlaks määratud
asjaomases alusaktis finantsmääruse artikli 49 tähenduses
¨ Eelarve täitmine
koostöös liikmesriikidega
¨ Detsentraliseeritud eelarve täitmine koostöös kolmandate riikidega
ý Eelarve täitmine ühiselt rahvusvaheliste organisatsioonidega: täiendavaid ülesandeid võib
usaldada Euroopa Investeerimispangale, Euroopa Investeerimisfondile või muudele
finantseerimisasutustele, rahvusvahelistele organisatsioonidele, eraõiguslikele
asutustele, kes osutavad avalikke teenuseid, või määruse (EÜ, Euratom)
nr 1605/2002 artiklis 185 osutatud asutustele.
Mitme eelarve täitmise
viisi valimise korral esitage üksikasjad rubriigis „Märkused”.
2.           HALDUSMEETMED 
2.1.        Järelevalve ja aruandluse
eeskirjad
Täpsustage tingimused
ja sagedus.
Vahehindamise
tulemusena leiti, et praegune järelevalve ja hindamine on suuresti tulemuslik
ja tõhus. Samas soovitati rohkem keskenduda tulemustele. Seetõttu on
järelevalveraamistiku alus praeguse vahendi jaoks kavandatud raamistik[54]. Järelevalveraamistik
korraldatakse kahetasandilisena.
1. Väljundite, tulemuste ja mõju jälgimine projektide ja programmi
tasandil
Programmi
toimimist jälgitakse projektide ja programmi tasandil.
Projektide tasandil hindamiseks
kehtestatakse nõue, et projektitaotlustele tuleb lisada oodatavate väljundite
tabelid (sama nõue kehtib praegu). Need tabelid on projekti edusammude
jälgimise alus. Väljundnäitajaid kohandatakse vastavalt punktis 1.4.4
esitatud näitajatele, et kajastada programmi uusi funktsioone. Väljundnäitajate
tabeleid tuleb ajakohastada ja ajakohastatud tabelid tuleb esitada koos vahe-
ja lõpparuandega.
Järelevalveraamistik
sisaldab kõikide projektide külastamist vähemalt üks kord aastas ja komisjoni
töötajate külastusi vähemalt üks kord projekti eluea jooksul. Iga projekti
alustamisel luuakse järelevalvefail lühiaruande vormis, mis sisaldab projekti
kirjeldust ning milles esitatakse kokkuvõtlikult meetmed ning oodatavad väljundid
ja tulemused. Järelevalvemeeskonna iga-aastased külastused aitavad saada
ülevaate projekti elluviimisest kohapeal ja võimaldavad probleemid varakult
kindlaks teha. Abisaajale antakse tegevuse parandamiseks tagasisidet. Peale
selle tuleb projektidega seoses esitada aruandeid edusammude üksikasjalikumaks
hindamiseks, et õigustada makseid.
Nagu
ka praegu, tuleb iga projekti puhul koos lõpparuandega esitada ka programmi
lõppemise järgne kava, milles muu hulgas esitatakse oodatava mõju kirjeldus,
mis on alus projekti tulemuste püsivuse hindamisele. Jätkub praegune tava teha
valitud projektide puhul järelkontrolle kohapeal.
Programmi tasandil hindamiseks
kehtestatakse mitmeaastastes tööprogrammides tööprogrammiga hõlmatud
ajavahemikuks konkreetsed temaatilised prioriteedid ning iga valdkonna
konkreetsed eesmärgid, sealhulgas oodatavad tulemused (nt integreeritud
projektide kavandatud arv, LIFE projektidega kaetud Natura 2000 alad, LIFE
projektidega kaetud valgalapiirkonnad jms). Komisjon analüüsib iga aasta lõpul projektikonkursside
kohta, kas konkreetses tegevusvaldkonnas on rahastatud piisaval arvul projekte,
ning teeb tööprogrammi eesmärkide ja keskmise tähtajaga eesmärkide
saavutamiseks vajalikke kohandusi. Mitmeaastaste tööprogrammi kehtivuse
lõppedes koostatakse temaatilised aruanded, milles esitatakse kokkuvõtlikult
peamised saavutused prioriteetide lõikes. See on ühtlasi alus tulemuste
levitamisele ning poliitika väljatöötamisel ja rakendamisel arvessevõtmisele.
Jätkub tava korraldada iga allprogrammiga seoses aastakonverents.
Samuti
viiakse läbi programmi vahe- ja järelhindamine.
2. Kulutuste jälgimine projektide ja programmi tasandil
Et
saada tõendusmaterjale kaasneva kasu kohta, mida kumbki allprogramm võib tuua
konkreetsetele prioriteetsetele valdkondadele, nagu kliimameetmed ja
bioloogiline mitmekesisus, ning paremini esile tuua kogu programmi raames nende
prioriteetidega seoses tehtavate kulutuste hulk, sisaldab järelevalveraamistik
ka metoodikat kliimameetmete ja bioloogilise mitmekesisusega seotud kulude
jälgimiseks vastavalt mitmeaastast finantsraamistikku käsitlevale teatisele ja
OECD Rio näitajatele.
Seoses
kliimameetmetega märgitakse mitmeaastast finantsraamistikku käsitlevas teatises,
et kliimameetmete läbiv arvessevõtmine peab olema nähtav ja tugev ning sellega
peab kaasnema selge valdkondadevaheline kohustus määrata kindlaks need
programmid, millega edendatakse kliimameetmeid või energiatõhusust, et ELil
oleks võimalik teha täpselt kindlaks, kui suur osa tema kulutustest on seotud
kliimameetmetega, kasutades kliimaga seotud kulutuste ühist jälgimismenetlust.
Kliimaga
seotud kulutusi jälgitakse vastavalt kolmele kategooriale, mille alus on
väljakujunenud OECD metoodika („Rio näitajad”): kulutused, mille puhul kliima
on põhiline (esmane) eesmärk (arvestuslik osakaal 100 % – kogu
ulatuses kliimaga seotud); kulutused, mille puhul kliima on märkimisväärne,
kuid mitte domineeriv eesmärk (arvestuslik osakaal 40 % – olulises
osas kliimaga seotud), ja kulutused, mis ei ole suunatud kliimaeesmärkidele (arvestuslik
osakaal 0 % – kliimaga seos puudub).
Bioloogilise
mitmekesisusega seoses integreeritakse OECD kasutusele võetud Rio näitajad
(mida komisjon kasutab välistegevuse vahendite juures ka praegu) ELi
programmide tulemuslikkuse mõõtmiseks praegu kasutatavasse metoodikasse. Need
aitavad näitlikustada ka kliima- ja bioloogilise mitmekesisuse valdkonna
kulutuste koostoimest tulenevat kasu ning tuua esile REDD+ (raadamisest ja
metsade seisundi halvenemisest tulenevate heitkoguste vähendamise) meetmetega seotud
kliimakulutustega kaasnevat kasu bioloogilisele mitmekesisusele.
Projektide tasandil laiendatakse kliimaga
ja bioloogilise mitmekesisusega seotud kulutuste jälgimiseks praegust tava,
mille kohaselt projektitaotluse puhul on võimalik näidata, kas projekti võib
pidada seotuks kliimaga või hõlmab see ka bioloogilist mitmekesisust, et
käsitada seda vastavalt Rio näitajatele. See võimaldab teha igal aastal
kindlaks nende kahe prioriteediga seotud kulutused.
Programmi tasandil arvutatakse Rio
näitajate metoodika kohaselt tehtud kulutused kliimale ja bioloogilisele
mitmekesisusele mitmeaastaste tööprogrammide alusel, milles on programmiga
hõlmatud ajavahemikuks kehtestatud temaatilised prioriteedid. See võimaldab
teha igal aastal kindlaks nende kahe prioriteediga seotud kulutuste ligikaudne
tase kogu programmi LIFE raames.
2.2.        Haldus- ja kontrollisüsteemid
Programmi LIFE haldusviis on tsentraliseeritud
otsene haldamine komisjoni poolt, kusjuures osa ülesandeid delegeeritakse
olemasolevale täitevasutusele. Komisjoni abistab keskkonna ja kliimameetmete
programmi LIFE komitee, millel on kaks tegevussuunda ning eelkõige erinevad
eesistujad ja erinev koosseis, sõltuvalt sellest, kas käsitletavad küsimused on
seotud keskkonna allprogrammiga või kliimameetmete allprogrammiga.
Sisekontrollisüsteemi põhielemendid on
järgmised:
–                        
rahavood ja eelkõige tehingute eelkontroll,
–                        
finantskontroll toetuste määramisprotsessi ajal,
–                        
finants-, raamatupidamis- ja muud liiki haldusalane
aruandlus,
–                        
abisaajate järelkontroll kohapeal. Kontrollitavad
abisaajad valitakse vigade avastamiseks ja parandamiseks kas riskipõhiselt või
siis representatiivse valimi alusel (et anda eelarvevahendite käsutajale piisav
kindlus tehingute seaduslikkuse ja regulaarsuse suhtes).
Kontrollistrateegias võetakse arvesse
programmi hindamisel, siseaudiitori aruannetes ja kontrollikoja eriaruandes
antud soovitusi, mille eesmärk on suurendada programmi tulemuslikkust ja
Euroopa tasandi lisandväärtust.
2.2.1.     Tuvastatud ohud
Programmide rakendamisel tuvastatud ohud võib
peamiselt liigitada järgmistesse kategooriatesse:
·              
tõrked kooskõlastamisel (täitevasutusega, teiste
rahastajate või finantseerimisasutustega);
·              
haldusressursside ebatõhus kasutamine (vajaduste
vähene proportsionaalsus);
·              
oht, et asutusele delegeeritud ülesannete
haldamisel ja kontrollimisel ei ole kohustuste piirid selgelt määratletud;
·              
oht, et rahaliste vahendite kasutamine on
ebapiisavalt/ebaefektiivselt suunatud, ning oht, et rahalised vahendid on
suurema territoriaalse või temaatilise rakendusala tõttu liiga hajutatud;
·              
vead ja ebatõhusus, mis on tingitud eeskirjade
keerukusest (nt kulude abikõlblikkus) ning temaatiliste valdkondade
raamistiku, prioriteetide ja eeskirjade ebastabiilsusest;
·              
haldus- ja kontrollisüsteemide puudused
peadirektoraadi ja täitevasutuse tasandil;
·              
tehingute laadil põhinev riskianalüüs annaks
järgmise järjestuse skaalal suurest riskist väikese riskini: integreeritud
projektid (uus idee, keeruline haldamine), meetmetoetused väiksematele
traditsioonilistele projektidele, tegevustoetused ja hanked;
·              
uut tüüpi projekt (integreeritud projekt) toob
kaasa uusi lahendamist vajavaid küsimusi kooskõlastamisel ja koostöös,
ressursside koondamisel ning parimate tavade ja kogemuste vahetamisel.
2.2.2.     Ettenähtud kontrollimeetod(id)
Juhtimisstruktuur: lihtsustamine ja
ratsionaliseerimine
Kavas
on delegeerida osa programmi haldamisega seotud ülesandeid olemasolevale
täitevasutusele. See asutus kohandab oma finantskontrolliraamistikku uuele
programmile, luues järelkontrolliüksuse, mille üle teostab järelevalvet
eelarvevahendite käsutaja. See üksus kuulub kontrollimisele täitevasutuse
siseauditi käigus.
Et
kindlustada haldus- ja kontrollisüsteemide ühtne toimimine, peaksid
peadirektoraadid ja täitevasutus vahetama parimaid tavasid ja teadmisi. Selleks
korraldatakse juhendamis- ja koolituskohtumisi.
Täitevasutuse
tegevuse üle teostavad järelevalvet peadirektoraadid, kellel on õigus
delegeerida ülesandeid ja kontrollida nende täitmist. Seire- ja järelevalveraamistik
hõlmab kolme tasandit: poliitilist ja strateegilist, haldusalast ning juhtimis-
ja tegevustasandit. Auditeerimise võiks ette näha asutuse või abisaajate
tasandil.
Ohtudega proportsionaalsete kontrollimeetmete intensiivsus ja laad
Hanked: eelkontroll ja kõigi dokumentide
kontroll
Projektid:
-
projektide valimine / hindamine / läbirääkimiste pidamine: kõigi
dokumentide ennetav kontroll, vajaduse korral välisekspertide abiga;
-
projektide rakendamine toetuste abil: ennetav ja vigade avastamisele suunatud
kontroll, iga projekti külastamine kohapeal vähemalt üks kord projekti eluea
jooksul;
-
enne lõppmakset: vigade avastamisele ja parandamisele suunatud kontroll, kõigi
dokumentide ülevaatamine kohapeale minemata, sealhulgas välisaudiitorite
auditeerimistõendite ulatuslik kasutamine.
Igal
aastal viiakse kohapeal läbi toetuste kasutamise järelkontroll. Lisaks võetakse
kasutusele dokumentide uut tüüpi audit, mille käigus halduskontroll teostatakse
kohapeale minemata.
Strateegia ülevaatamine
Käesolev
strateegia vaadatakse üle ja parandatakse auditeeritava ja kontrollitava valimipopulatsiooni
esindavust.
Kontrollimise kulud ja kasulikkus
Ajaloolised
andmed: programmi LIFE+ alusel 2010. aastal hallatud toetuste
kontrollimisega seotud hinnangulised kulud moodustasid 7,6 miljonit eurot,
sh:
-
valimine: 0,6 miljonit eurot
-
projektide haldamine: 4,5 miljonit eurot
-
kohapealne eelkontroll: 1,8 miljonit eurot
-
välisaudiitorite auditeerimistõendid: 0,1 miljonit eurot
-
järelauditid: 0,6 miljonit eurot
See
summa moodustab 3,5 % 2010. aastal toetustele kulutatud kogusummast.
2010. aasta
tegevusaruandes osutatud mittevastavuse risk oli hinnanguliselt 2,5 %
toetustele kulutatud kogusummast ja vähem kui 2 % tegevuse kogueelarvest.
Eelduste
kohaselt vähenevad kontrollimisega seotud kulud kogu perioodi jooksul veidi ehk
7,5 miljonile eurole; 2020. aastal oleks jaotus alljärgnev:
-
valimine: 0,5 miljonit eurot
-
projektide haldamine: 4 miljonit eurot
-
kohapealne eelkontroll: 1,5 miljonit eurot
-
välisaudiitorite auditeerimistõendid: 0,5 miljonit eurot
-
järelauditid: 1 miljon eurot
Mittevastavuse
riski määr peaks vähenema ja seda kahel järgmisel peamisel põhjusel:
-
välisaudiitorite auditeerimistõendite ulatuslikum kasutusele võtmine, mille
tulemusena väheneb veamäär eeldatavalt 10 % võrra;
-
personalikulude abikõlblikkuse piiramine ainult spetsiaalselt projekti jaoks
palgatud töötajatele.
Personalikulud
moodustavad 30 % kuludest ja nendega on seotud peaaegu 50 % vigadest.
Kui selle meetme tulemusena vähenevad kaasrahastatavad personalikulud poole
võrra, siis peaksid võimalikud vead samuti poole võrra vähenema. Tuleb märkida,
et projektile kulutatud aega on lisapersonali puhul lihtsam kindlaks teha kui
koosseisuliste töötajate puhul, kes tavaliselt tegelevad samaaegselt mitme
meetmega. Mittevastavuste määr peaks seega vähemalt 5 % võrra vähenema.
Kuigi
kontrollimisega kaasnevad nominaalsed kulud vähenevad 7,6 miljonilt
7,5 miljonile, peaks veamäär vähenema 40 % võrra, mis tähendab
toetustele kulutatud kogusumma puhul vähenemist 2,6 %-lt 1,6 %-le.
Programmi
LIFE sisekontrolli eesmärk on vähendada jääkvigade määra (pärast parandusi)
näitajani, mis jääb oodatava 1,6 % ja kontrollikoja seatud 2 %-lise
olulisuse künnise vahele.
2.3.        Pettuse ja eeskirjade
eiramise ärahoidmise meetmed
Täpsustage
rakendatavad või kavandatud ennetus- ja kaitsemeetmed.
Toetuste
saajad on: peamiselt kohalikud, piirkondlikud ja riiklikud valitsusasutused
ning vabaühendused, suurettevõtjad, VKEd, ülikoolid, teadusasutused jne.
Projektitaotlused
valitakse vastavalt abisaajate professionaalsusele ja finantsstabiilsusele ning
muudele õigusliku alusega kehtestatud kriteeriumidele.
Valikuprotsessi
ajal kasutatakse varajase hoiatamise süsteemi, et tuvastada tsentraalselt
hallatavatest toetustest potentsiaalselt abisaajatega seotud võimalikke riske.
Topeltrahastamise
vältimiseks käivitatakse projektide nimekirja käsitlev talitustevaheline
konsulteerimine ning topeltrahastamise risk on üks kriteeriume, millest
lähtutakse kohapeal järelauditeeritavate projektide valimisel.
Projektijuhtidele
korraldatakse kohapeal koolitusi projekti juhtimistsükli eri etappide teemal,
et vastata konkreetsetele juhtimise ja rahaliste küsimustega seotud
vajadustele. Võimaldatakse otse suhelda projektiametnike ja finantsküsimustega
tegelevate komisjoni ametnikega, et lahendada spetsiifilisi küsimusi.
Toetuslepingu
põhinõudeid selgitatakse abisaajatele põhjalikult kohapealsete külastuste
käigus ja kooskõlastuskohtumistel.
Järelkontrolle
läbiviivatele audiitoritele korraldatakse teabeüritused finantsaruannete
kohapealse kontrollimise käigus avastatavate pettuste teemal.
Järelkontrolle
tegevad audiitorid määravad kindlaks finantsaruannetes pettuse esinemise riski
ja hindavad seda ning reageerivad asjakohaselt kontrolli käigus avastatud
pettustele või pettusekahtlustele, teatades vastavatest juhtumitest OLAFile.
Eelkõige kasutavad nad asjakohaseid IT-vahendeid. Järelkontrollide tulemusi
võetakse arvesse kontrollisüsteemi hindamisel ja kavandamisel.
Abikõlblikkust
käsitlevaid eeskirju lihtsustatakse, eelkõige eriti problemaatiliste
kategooriate (nagu personalikulud ja käibemaks) puhul.
Vahe-
ja lõppmakse puhul nõutakse auditeerimistõendit.
Kavas
on tagada koostöö (koolitus või teavitus) juhtkonna ja OLAFi vahel.
Raamatupidamissüsteemi
ABAC auditimoodulit ajakohastatakse ning kasutatakse täiel määral selleks, et
ennetada ja tuvastada topeltrahastamist ning vastavaid parandusi teha.
Projekti
rakendamise eri etappide kohapealseks kontrollimiseks võidakse luua
järelevalvemeeskonnad.
Õiguslik
alus näeb ette OLAFi õiguse saada juurdepääs kogu asjakohasele teabele.
Lisaks
kõigi regulatiivsete kontrollimehhanismide rakendamisele töötavad keskkonna
peadirektoraat ja kliimameetmete peadirektoraat välja pettustevastase
strateegia, lähtudes komisjoni uuest, 24. juunil 2011 vastu võetud
pettustevastasest strateegiast, muu hulgas selleks, et tagada sisemiste
pettusevastaste kontrollimeetmete täielik kooskõla komisjoni pettustevastase
strateegiaga ning et pettusteriski juhtimine oleks suunatud pettusteriskiga
valdkondade kindlakstegemisele ja asjakohasele reageerimisele. Vajaduse korral
luuakse programmiga LIFE seotud pettusejuhtumite analüüsimiseks võrgustik ja
vajalikud IT-vahendid. Pettusterisk kaasatakse riskijuhtimisprotsessi.
Peadirektoraadid
on nimetanud pettuste ärahoidmise ja avastamise võrgustiku pettustevastase korrespondendi,
kes osaleb asjakohaste võrgustike/töörühmade töös. Peadirektoraadid suurendavad
töötajate teadlikkust võimalikest pettustest ning jagavad teavet vastutavate
ametiasutuste ja pettustest teatamise korra kohta.
3.           ETTEPANEKU/ALGATUSE HINNANGULINE
FINANTSMÕJU
3.1.        Mitmeaastase
finantsraamistiku rubriigid ja kulude eelarveread, millele mõju avaldub
·      Olemasolevad eelarveread
Järjestage
mitmeaastase finantsraamistiku rubriikide ja iga rubriigi sees eelarveridade
kaupa.
 Mitme­aastase finantsraa­mistiku rubriik || Eelarverida || Assigneeringute liik || Rahaline osalus 
 Nr [Nimetus..........................................................] || Liigenda­tud/liigenda­mata([55]) || EFTA riigid[56] || Kandidaat­riigid[57] || Kolman­dad riigid || Rahaline osalus finantsmääruse artikli 18 lõike 1 punkti aa tähenduses 
 Rubriik 2: Jätku­suutlik majandus­kasv ja loodusva­rad || Keskkonna- ja kliimameetmed     || Liigenda­tud || JAH || JAH || EI || EI 
·      Uued eelarveread, mille loomist taotletakse
Järjestage mitmeaastase finantsraamistiku rubriikide ja
iga rubriigi sees eelarveridade kaupa.
 Mitme­aastase finantsraa­mistiku rubriik || Eelarverida || Assigneeringute liik || Rahaline osalus 
 Nr Rubriik 2 || Liigenda­tud/liigenda­mata || EFTA riigid || Kandidaat­riigid || Kolman­dad riigid || Rahaline osalus finantsmääruse artikli 18 lõike 1 punkti aa tähenduses 
 2 || 07 03 80 01 – Keskkond, uus programm LIFE (tegevuskulud) || Liigenda­tud || JAH || JAH || JAH || EI 
 2 || 07 03 80 02 – Kliimameetmed, uus programm LIFE (tegevuskulud) (või uus liigendus, mis luuakse eraldi eelarvejaotise all) || Liigenda­tud || JAH || JAH || JAH || EI 
 2 || 07 01 04 02 – Keskkond, uus programm LIFE (kulutused haldusjuhtimisele) || Liigenda­mata || JAH || JAH || JAH || EI 
 2 || 07 01 04 06 – Kliimameetmed, uus programm LIFE (kulutused haldusjuhtimisele) (või uus liigendus, mis luuakse eraldi eelarvejaotise all) || Liigenda­mata || JAH || JAH || JAH || EI 
3.2.        Hinnanguline mõju kuludele
3.2.1.     Üldine hinnanguline mõju
kuludele
miljonites eurodes (kolm kohta pärast koma)
 Mitmeaastase finantsraamistiku rubriik: || 2 || Jätkusuutlik majanduskasv: loodusvarad   
 PEADIREKTORAADID: KLIIMAMEETMED + KESKKOND ||   ||   || 2014 || 2015 || 2016 || 2017 || 2018 || 2019 || 2020 || 2021+ || KOKKU || 
  Tegevusassigneeringud ||   ||   ||   ||   ||   ||   ||   ||   ||   || 
 07 03 80 01 (uus loodav eelarvepunkt) Keskkond || Kulukohustused || (1) || 291,500 || 314,250 || 341,250 || 371,000 || 404,250 || 437,750 || 420,500 ||   || 2 580,500 || 
 Maksed   || (2) || 22,238 || 155,963 || 151,764 || 249,364 || 265,615 || 296,415 || 361,226 || 1 077,916 || 2 580,500 || 
 XX 03 80 02 (uus loodav eelarvepunkt) (või uus liigendus, mis luuakse eraldi eelarvejaotise all) Kliima || Kulukohustused || (1a) || 98,700 || 106,800 || 115,400 || 124,500 || 133,200 || 142,800 || 136,700 ||   || 858,100 || 
 Maksed || (2a) || 13,845 || 60,140 || 59,596 || 94,411 || 101,872 || 105,185 || 138,201 || 284,850 || 858,100 || 
 Eriprogrammide vahenditest rahastatavad haldusassigneeringud[58] ||   ||   ||   ||   ||   ||   ||   ||   ||   || 
 07 01 04 02 (uus loodav eelarvepunkt) Keskkond ||   || (3) || 19,000 || 22,500 || 23,250 || 22,000 || 18,000 || 14,500 || 13,750 ||   || 133,000 
 XX 01 04 06 (uus loodav eelarvepunkt) (või uus liigendus, mis luuakse eraldi eelarvejaotise all)   Kliima ||   ||   || 4,800 || 5,450 || 6,100 || 6,500 || 7,550 || 7,950 || 8,050 ||   || 46,400 
 Keskkonna peadirektoraadi assigneeringud kokku || Kulukohustu­sed ||   || 310,500 || 336,750 || 364,500 || 393,000 || 422,250 || 452,250 || 434,250 ||   || 2 713,500 
 Maksed ||   || 41,238 || 178,463 || 175,014 || 271,364 || 283,615 || 310,915 || 374,976 || 1 077,916 || 2 713,500 
 Kliimameetmete peadirektoraadi assigneeringud kokku || Kulukohustu­sed ||   || 103,500 || 112,250 || 121,500 || 131,000 || 140,750 || 150,750 || 144,750 ||   || 904,500 
 Maksed ||   || 18,645 || 65,590 || 65,696 || 100,911 || 109,422 || 113,135 || 146,251 || 284,850 || 904,500 
  Tegevusassigneeringud KOKKU || Kulukohustu­sed || (4) || 390,200 || 421,050 || 456,650 || 495,500 || 537,450 || 580,550 || 557,200 ||   || 3 438,600 || 
 Maksed || (5) || 36,083 || 216,103 || 211,360 || 343,775 || 367,487 || 401,600 || 499,427 || 1 362,766 || 3 438,600 || 
  Eriprogrammide vahenditest haldusassigneeringud KOKKU || (6) || 23,800 || 27,950 || 29,350 || 28,500 || 25,550 || 22,450 || 21,800 ||   || 179,400 
 Mitmeaastase finantsraamistiku rubriigi 2 assigneeringud KOKKU || Kulukohustu­sed || =4+ 6 || 414,000 || 449,000 || 486,000 || 524,000 || 563,000 || 603,000 || 579,000 ||   || 3 618,000 || 
 Maksed || =5+ 6 || 59,883 || 244,053 || 240,710 || 372,275 || 393,037 || 424,050 || 521,227 || 1 362,766 || 3 618,000 || 
Juhul kui ettepanek/algatus mõjutab mitut rubriiki:
  Tegevusassigneeringud KOKKU || Kulukohustu­sed || (4) ||   ||   ||   ||   ||   ||   ||   ||   ||   
 Maksed || (5) ||   ||   ||   ||   ||   ||   ||   ||   ||   
  Eriprogrammide vahenditest haldusassigneeringud KOKKU || (6) ||   ||   ||   ||   ||   ||   ||   ||   ||   || 
 Mitmeaastase finantsraamistiku rubriikide 1–4 assigneeringud KOKKU (võrdlussumma) || Kulukohustu­sed || =4+ 6 ||   ||   ||   ||   ||   ||   ||   ||   ||   
 Maksed || =5+ 6 ||   ||   ||   ||   ||   ||   ||   ||   ||   
 Mitmeaastase finantsraamistiku rubriik: || 5[59] || Rubriik 5. Halduskulud 
miljonites eurodes (kolm kohta pärast koma)
 Keskkonna ja kliimameetmete peadirektoraadid ||   ||   || 2014 || 2015 || 2016 || 2017 || 2018 || 2019 || 2020 ||   || KOKKU 
  KESKKOND, personalikulud (miljonites eurodes) || 9,184 || 9,320 || 9,528 || 9,871 || 10,082 || 10,285 || 10,564 ||   || 68,834 
  KLIIMA, personalikulud (miljonites eurodes) || 3,175 || 3,222 || 3,575 || 3,792 || 4,020 || 4,100 || 4,180 ||   || 26,064 
 KOKKU, personalikulud (miljonites eurodes) || 12,359 || 12,542 || 13,103 || 13,663 || 14,102 || 14,385 || 14,744 ||   || 94,898 
  KESKKOND, muud halduskulud || 0,392 || 0,400 || 0,409 || 0,417 || 0,425 || 0,434 || 0,442 ||   || 2,919 
  KLIIMA, muud halduskulud || 0,173 || 0,177 || 0,194 || 0,199 || 0,202 || 0,220 || 0,224 ||   || 1,389 
 KOKKU, muud halduskulud (miljonites eurodes) || 0,565 || 0,577 || 0,603 || 0,616 || 0,627 || 0,654 || 0,666 ||   || 4,308 
 Keskkonna ja kliimameetmete peadirektoraadid KOKKU || Assigneeringud || 12,924 || 13,119 || 13,706 || 14,279 || 14,729 || 15,039 || 15,410 ||   || 99,206 
 Mitmeaastase finantsraamistiku rubriigi 5 assigneeringud KOKKU || (Kulukohustuste kogusumma = maksete kogusumma) || 12,924 || 13,119 || 13,706 || 14,279 || 14,729 || 15,039 || 15,410 || 99,206 
miljonites eurodes (kolm kohta pärast koma)
   ||   || Aasta 2014[60] || Aasta 2015 || Aasta 2016 || Aasta 2017 || Aasta 2018 || Aasta 2019 || Aasta 2020 || Aasta 2021+ || KOKKU 
 Mitmeaastase finantsraamistiku rubriikide 1–5 assigneeringud KOKKU || Kulukohustused || 426,924 || 462,119 || 499,706 || 538,279 || 577,729 || 618,039 || 594,410 || – || 3 717,206 
 Maksed || 72,807 || 257,172 || 254,416 || 386,554 || 407,766 || 439,089 || 536,637 || 1 362,766 || 3 717,206 
3.2.2.     Hinnanguline mõju
tegevusassigneeringutele 
–     
¨  Ettepanek/algatus ei hõlma tegevusassigneeringute kasutamist 
–     
ý  Ettepanek/algatus hõlmab tegevusassigneeringute kasutamist, mis
toimub järgmiselt:
kulukohustuste assigneeringud miljonites eurodes (kolm
kohta pärast koma)
 Täpsustada eesmärgid ja väljundid   ò ||   ||   || 2014 || 2015 || 2016 || 2017 || 2018 || 2019 || 2020 || KOKKU 
 VÄLJUNDID 
 Väljundi liik[61] || Väljundi keskmine kulu || Väljundite arv || Kulu || Väljundite arv || Kulu || Väljundite arv || Kulu || Väljundite arv || Kulu || Väljundite arv || Kulu || Väljundite arv || Kulu || Väljundite arv || Kulu || Väljundite arv kokku || Kulud kokku 
 ERIEESMÄRK NR 1 – Keskkond ja ressursitõhusus ||   ||   ||   ||   ||   ||   ||   ||   ||   ||   ||   ||   ||   ||   ||   ||   
 - Väljund || IPd[62] || €9,481 || 5 || €42,5 || 7 || €62,5 || 10 || €92,5 || 12 || €112,5 || 13 || €127,5 || 15 || €150 || 15 || €142,5 || 77 || €730 
 - Väljund || TPd[63] || €1,5 || 44 || €66,25 || 39 || €58,75     || 28 || €41,75 || 34 || €35,25 || 24 || €36,50 || 22 || €33,25 || 21 || €30,75 || 202 || €302,50 
 - Väljund || Hanked[64] || €0,282 || 68 || €19,25 || 72 || €20,35 || 74 || €20,90 || 78 || €22 || 82 || €23,10 || 84 || €23,65 || 88 || €24,75 || 546 || €154 
 Erieesmärk nr 1 kokku || 117 || 128 || 118 || 141,60 || 112 || 155,15 || 114 || 169,75 || 119 || 187,10 || 121 || 206,90 || 123 || 198,00 || 825 || 1 186,50 
 ERIEESMÄRK NR 2[65] – Bioloogiline mitmekesisus ||   ||   ||   ||   ||   ||   ||   ||   ||   ||   ||   ||   ||   ||   ||   ||   
 - Väljund || IPd || €10 || 3 || €30 || 4 || €40 || 6 || €60 || 8 || €80 || 10 || €100 || 10 || €100 || 10 || €100 || 51 || €510 
 - Väljund || TPd || €1,5 || 60 || €89,50 || 58 || €87,00 || 52 || €78,00 || 46 || €69,50 || 43 || €65,00 || 51 || €76,25 || 44 || €66,50 || 355 || €531,75 
 - Väljund || Hanked || €0,282 || 15 || €4,20 || 16 || €4,44 || 18 || €4,56 || 17 || €4,80 || 18 || €5,04 || 18 || €5,16 || 19 || €5,40 || 119 || €33,60 
 Erieesmärk nr 2 kokku || 78 || 123,70 || 78 || 131,44 || 74 || 142,56 || 71 || 154,30 || 71 || 170,04 || 79 || 181,41 || 73 || 171,90 || 525 || 1 075,35 
 ERIEESMÄRK NR 3 – Keskkonnaalane juhtimine ||   ||   ||   ||   ||   ||   ||   ||   ||   ||   ||   ||   ||   ||   ||   ||   
 - Väljund || Loodus || €1,25 || 3 || €3,25 || 5 || €6 || 6 || €8 || 8 || €10 || 8 || €10 || 12 || €15 || 12 || €15 || 54 || €67,25 
 - Väljund || Kesk­kond || €1,28 || 11 || €14 || 9 || €11,754 || 9 || €11,75 || 9 || €11,75 || 9 || €11 || 6 || €7,75 || 6 || €7,5 || 59 || €75,50 
 - Väljund || Vaba­ühendu­sed || €0,300 || 36 || €11 || 37 || €11,25 || 38 || €11,25 || 40 || €12 || 41 || €12,25 || 42 || €12,5 || 44 || €13,25 || 278 || €83,5 
 - Väljund || Hanked || €0,282 || 41 || €11,55 || 43 || €12,21 || 44 || €12,54 || 47 || €13,20 || 49 || €13,86 || 50 || €14,19 || 53 || €14,85 || 328 || €92,40 
 Erieesmärk nr 3 kokku || 91 || 39,80 || 94 || 41,21 || 98 || 43,54 || 104 || 46,95 || 107 || 47,11 || 111 || 49,44 || 115 || 50,60 || 720 || €318,65 
 ERIEESMÄRK NR 4 – Kliimamuutuste leevendamine ||   ||   ||   ||   ||   ||   ||   ||   ||   ||   ||   ||   ||   ||   ||   ||   
 - Väljund || Projek­tid || €2,271 || 13 || €28,50 || 14 || €31,800 || 11 || €24,00 || 12 || €26,50 || 13 || €29,50 || 14 || €32,00 || 13 || €29,50 || 90 || €201,800 
 - Väljund || IPd || €5,746 || 0 || €0 || 0 || €0 || 2 || €11,00 || 2 || €11,30 || 2 || €11,50 || 2 || €11,80 || 2 || €12,00 || 10 || €57,60 
 - Väljund || Hanked || €0,282 || 57 || €16,00 || 57 || €16,20 || 60 || €17,00 || 64 || €18,20 || 67 || €19,00 || 73 || €20,50 || 71 || €20,00 || 449 || €126,90 
 Erieesmärk nr 4 kokku || 70 || €44,50 || 71 || €48,00 || 73 || €52,00 || 78 || €56,00 || 82 || €60,00 || 89 || €64,30 || 86 || €61,50 || 549 || €386,30 
 ERIEESMÄRK NR 5 – Kliimamuutustega kohanemine ||   ||   ||   ||   ||   ||   ||   ||   ||   ||   ||   ||   ||   ||   ||   ||   
 - Väljund || Projek­tid || €2,254 || 16 || €36,500 || 18 || €40,000 || 14 || €32,500 || 16 || €35,600 || 17 || €39,200 || 19 || €43,200 || 17 || €39,000 || 117 || €266,000 
 - Väljund || IPd || €5,746 || 0 || €0 || 0 || €0 || 2 || €11,000 || 2 || €11,300 || 2 || €11,500 || 2 || €11,800 || 2 || €12,000 || 10 || €57,600 
 - Väljund || Hanked || €0,282 || 28 || €8,000 || 28 || €8,000 || 30 || €8,500 || 32 || €9,100 || 33 || €9,300 || 33 || €9,300 || 37 || €10,500 || 221 || €62,700 
 Erieesmärk nr 5 kokku || 44 || €44,500 || 46 || €48,000 || 46 || €52,000 || 50 || €56,000 || 52 || €60,000 || 54 || €64,300 || 56 || €61,500 || 348 || €386,300 
 ERIEESMÄRK NR 6 – Kliimaalane juhtimine ||   ||   ||   ||   ||   ||   ||   ||   ||   ||   ||   ||   ||   ||   ||   ||   
 - Väljund || Projek­tid || €1,132 || 4 || €4,000 || 4 || €4,700 || 5 || €5,300 || 5 || €5,500 || 5 || €6,000 || 6 || €6,500 || 6 || €6,500 || 35 || €38,500 
 - Väljund || Hanked || €0,282 || 9 || €2,500 || 10 || €2,800 || 10 || €2,800 || 11 || €3,000 || 11 || €3,200 || 12 || €3,400 || 10 || €2,900 || 73 || €20,600 
 - Väljund || Vaba­ühendu­sed || €0,565 || 6 || €3,200 || 6 || €3,300 || 6 || €3,300 || 7 || €4,000 || 7 || €4,000 || 8 || €4,300 || 8 || €4,300 || 48 || €26,400 
 Erieesmärk nr 6 kokku || 19 || €9,700 || 20 || €10,800 || 21 || €11,400 || 23 || €12,500 || 23 || €13,200 || 26 || €14,200 || 24 || €13,700 || 156 || €85,500 
   ||   ||   ||   ||   ||   ||   ||   ||   ||   ||   ||   ||   ||   ||   ||   ||   ||   ||   
 KULUD KOKKU || 419 || 390,20 || 428 || 421,05 || 424 || 456,65 || 440 || 495,50 || 454 || 537,45 || 480 || 580,55 || 477 || 557,20 || 3,122 || €3 438,6 
3.2.3.     Hinnanguline mõju
haldusassigneeringutele
3.2.3.1.  Ülevaade 
–     
¨  Ettepanek/algatus ei hõlma haldusassigneeringute kasutamist 
–     
ý  Ettepanek/algatus hõlmab haldusassigneeringute kasutamist, mis toimub
järgmiselt:
miljonites eurodes
(kolm kohta pärast koma)
 Mitmeaastase finantsraamistiku RUBRIIK 5 || 2014 || 2015 || 2016 || 2017 || 2018 || 2019 || 2020 || KOKKU 
 KESKKOND, personalikulud || 9,184 || 9,320 || 9,528 || 9,871 || 10,082 || 10,285 || 10,564 || 68,834 
 KLIIMA, personalikulud || 3,175 || 3,222 || 3,575 || 3,792 || 4,020 || 4,100 || 4,180 || 26,064 
 KESKKOND, muud halduskulud || 0,392 || 0,400 || 0,409 || 0,417 || 0,425 || 0,434 || 0,442 || 2,919 
 KLIIMA, muud halduskulud || 0,173 || 0,177 || 0,194 || 0,199 || 0,202 || 0,220 || 0,224 || 1,389 
 Mitmeaastase finantsraamistiku RUBRIIK 5 kokku || 12,924 || 13,119 || 13,706 || 14,279 || 14,729 || 15,039 || 15,410 || 99,206 
 Mitmeaastase finantsraamistiku RUBRIIGIST 5 välja jäävad kulud[66] ||   ||   ||   ||   ||   ||   ||   ||   
 KESKKOND, muud halduskulud || 19,000 || 22,500 || 23,250 || 22,000 || 18,000 || 14,500 || 13,750 || 133,000 
 KLIIMA, muud halduskulud || 4,800 || 5,450 || 6,100 || 6,500 || 7,550 || 7,950 || 8,050 || 46,400 
 Mitmeaastase finantsraamistiku RUBRIIGIST 5 välja jäävad kulud kokku || 23,800 || 27,950 || 29,350 || 28,500 || 25,550 || 22,450 || 21,800 || 179,400 
 KOKKU || 36,724 || 41,069 || 43,056 || 42,779 || 40,279 || 37,489 || 37,210 || 278,606 
3.2.3.2.  Hinnanguline personalivajadus 
–     
¨  Ettepanek/algatus ei hõlma personali kasutamist 
–     
ý  Ettepanek/algatus hõlmab personali kasutamist, mis toimub järgmiselt:
hinnanguline väärtus täisarvuna (või
maksimaalselt ühe kohaga pärast koma)
 ||   || 2014 || 2015 || 2016 || 2017 || 2018 || 2019 || 2020 
  Ametikohtade loeteluga ette nähtud ametikohad (ametnikud ja ajutised töötajad) || 
 || 07 01 01 01 01 KESKKOND (komisjoni peakorteris ja esindustes) || 64,0 || 64,0 || 64,0 || 65,0 || 65,0 || 65,0 || 65,0 
 || XX 01 01 01 02 KLIIMA (komisjoni peakorteris ja esindustes) (või uus liigendus, mis luuakse eraldi eelarvejaotise all) || 21,0 || 21,0 || 23,0 || 24,0 || 25,0 || 25,0 || 25,0 
 || XX 01 01 02 (delegatsioonides) ||   ||   ||   ||   ||   ||   ||   
 || XX 01 05 01 (kaudne teadustegevus) ||   ||   ||   ||   ||   ||   ||   
 || 10 01 05 01 (otsene teadustegevus) ||   ||   ||   ||   ||   ||   ||   
 ||  Koosseisuväline personal (täistööajale taandatud töötajad)[67] || 
 || 07 01 02 01 KESKKOND (üldvahenditest rahastatavad lepingulised töötajad, riikide lähetatud eksperdid ja renditööjõud) || 8,0 || 8,0 || 8,0 || 8,0 || 8,0 || 8,0 || 9,0 
 || XX 01 02 02 KLIIMA (üldvahenditest rahastatavad lepingulised töötajad, riikide lähetatud eksperdid ja renditööjõud) (või uus liigendus, mis luuakse eraldi eelarvejaotise all) || 5,0 || 5,0 || 5,0 || 5,0 || 5,0 || 5,0 || 5,0 
 || XX 01 02 02 (lepingulised töötajad, kohalikud töötajad, riikide lähetatud eksperdid, renditööjõud ja noored eksperdid delegatsioonides) ||   ||   ||   ||   ||   ||   ||   
 || XX 01 04 yy [68] || - peakorteris[69] ||   ||   ||   ||   ||   ||   ||   
 ||   || - delegatsioonides ||   ||   ||   ||   ||   ||   ||   
 || XX 01 05 02 (lepingulised töötajad, riikide lähetatud eksperdid ja renditööjõud kaudse teadustegevuse valdkonnas) ||   ||   ||   ||   ||   ||   ||   
 || 10 01 05 02 (lepingulised töötajad, riikide lähetatud eksperdid ja renditööjõud otsese teadustegevuse valdkonnas) ||   ||   ||   ||   ||   ||   ||   
 || Muud eelarveread (täpsustage) ||   ||   ||   ||   ||   ||   ||   
 || KOKKU || 98,0 || 98,0 || 100,0 || 102,0 || 103,0 || 103,0 || 104,0 
XX osutab
asjaomasele poliitikavaldkonnale või eelarvejaotisele.
Personalivajadused
kaetakse juba meedet haldavate peadirektoraadi töötajatega ja/või töötajate
ümberpaigutamise teel peadirektoraadi siseselt. Vajaduse korral võidakse
personali täiendada meedet haldavale peadirektoraadile iga-aastase vahendite
eraldamise menetluse käigus, arvestades olemasolevate eelarvepiirangutega.
Summasid ja eraldisi kohandatakse vastavalt ülesannete kavandatava
delegeerimise protsessi tulemustele.
Ülesannete kirjeldus:
 Ametnikud ja ajutised töötajad ||   
 Koosseisuvälised töötajad ||   
3.2.4.     Kooskõla kehtiva mitmeaastase
finantsraamistikuga 
–     
ý  Ettepanek/algatus on kooskõlas kehtiva mitmeaastase
finantsraamistikuga
–     
¨  Ettepanekuga/algatusega kaasneb mitmeaastase finantsraamistiku asjaomase
rubriigi ümberplaneerimine
Selgitage ümberplaneerimist, osutades asjaomastele
eelarveridadele ja summadele.
–
–     
¨  Ettepanekuga/algatusega seoses on vajalik paindlikkusinstrumendi
kohaldamine või mitmeaastase finantsraamistiku läbivaatamine[70]
Selgitage vajalikku toimingut, osutades asjaomastele
rubriikidele, eelarveridadele ja summadele.
–
3.2.5.     Kolmandate isikute rahaline
osalus
–     
Ettepanek/algatus ei hõlma kolmandate isikute
poolset kaasrahastamist
–     
Ettepanek/algatus hõlmab kaasrahastamist, mille
hinnanguline summa on järgmine:
assigneeringud miljonites eurodes (kolm kohta pärast
koma)
   || Aasta N || Aasta N+1 || Aasta N+2 || Aasta N+3 || Lisage vajalik arv aastaid, et kajastada kogu finantsmõju kestust (vt punkt 1.6) || Kokku 
 Täpsustage kaasrahastav asutus ||   ||   ||   ||   ||   ||   ||   ||   
 Kaasrahastatavad assigneeringud KOKKU ||   ||   ||   ||   ||   ||   ||   ||   
3.3.        Hinnanguline mõju tuludele
–     
ý  Ettepanekul/algatusel puudub finantsmõju tuludele.
–     
¨  Ettepanekul/algatusel on järgmine finantsmõju:
–                   
¨         omavahenditele
–                   
¨         mitmesugustele tuludele
miljonites eurodes (kolm kohta pärast koma)
 Tulude eelarverida: || Jooksva aasta eelarves kättesaadavad assigneeringud || Ettepaneku/algatuse mõju[71] 
 Aasta N || Aasta N+1 || Aasta N+2 || Aasta N+3 || Lisage vajalik arv aastaid, et kajastada kogu finantsmõju kestust (vt punkt 1.6) 
 Artikkel…………. ||   ||   ||   ||   ||   ||   ||   ||   
Mitmesuguste
sihtotstarbeliste tulude puhul täpsustage, milliseid kulude eelarveridasid
ettepanek mõjutab.
–
Täpsustage tuludele
avalduva mõju arvutusmeetod.
–
[1]               Komisjoni
teatis Euroopa Parlamendile, nõukogule, Euroopa Majandus- ja Sotsiaalkomiteele
ning Regioonide Komiteele: Euroopa 2020. aasta strateegia aluseks olev
eelarve, KOM(2011) 500 (lõplik), 29.6.2011.
[2]               Euroopa
2020. aastal. Aruka, jätkusuutliku ja kaasava majanduskasvu strateegia,
KOM(2010) 2020 (lõplik), Brüssel, 3.3.2010, Euroopa Ülemkogu poolt vastu võetud
17. juunil 2010.
[3]               Määrus
(EÜ) nr 614/2007, ELT L 149, 9.6.2007, lk 1.
[4]               Direktiiv
92/43/EMÜ, EÜT L 206, 22.7.1992, lk 7.
[5]               Programmi
LIFE järelhindamine, mille viis läbi COWI 2009. aastal; programmi LIFE+
vahehindamine, mille viis läbi GHK 2010. aastal; LIFE+ määruse
ülevaatamise mõju hindamine ja eelhindamine, mille viis läbi GHK juhitud
konsortsium 2011. aastal, ning „Kliimamuutus
tulevases mitmeaastases finantsraamistikus”, mille viis läbi Euroopa
Keskkonnapoliitika Instituut 2011. aastal.
[6]               [viide
lisatakse pärast avaldamist]
[7]               http://ec.europa.eu/environment/life/publications/lifepublications/evaluation/index.htm#expost

[8]               http://ec.europa.eu/environment/life/publications/lifepublications/evaluation/index.htm#mte2010

[9]               [viide
lisatakse pärast avaldamist]
[10]             [viide
lisatakse pärast avaldamist]
[11]             http://ec.europa.eu/environment/life/about/beyond2013.htm.
[12]             http://ec.europa.eu/environment/life/about/beyond2013.htm.
[13]             http://ec.europa.eu/environment/life/about/beyond2013.htm.
[14]             [viide
lisatakse]
[15]             Direktiiv
2009/147/EÜ, ELT L 20, 26.1.2010, lk 7.
[16]             Direktiiv
2000/60/EÜ, EÜT L 327, 22.12.2000, lk 1. 
[17]             Direktiiv
2008/56/EÜ, ELT L 164, 25.6.2008, lk 19.
[18]             Komisjoni
ettepanek: Euroopa Parlamendi ja nõukogu otsus teadusuuringute ja innovatsiooni
raamprogrammi Horisont 2020 kohta.
[19]             KOM(2011)
112 (lõplik).
[20]             Komisjoni
teatis Euroopa Parlamendile ja nõukogule „Järgmise põlvkonna uudsete
rahastamisvahendite raamistik: ELi omakapitali- ja võlaplatvorm”,
KOM(2011) 662 (lõplik), 19.10.2011.
[21]             See
vastab 3,2 miljardile eurole püsivhindades. 
[22]             ELT
C , , lk .
[23]             ELT
C , , lk .
[24]             KOM(2011) 500 (lõplik), 29.6.2011.
[25]             ELT
L 149, 9.6.2007, lk 1.
[26]             Kõik
summad on esitatud jooksevhindades.
[27]             KOM(2011)
403 (lõplik), 29.6.2011.
[28]             ELT
L …lk [Euroopa Regionaalarengu Fond]
[29]             ELT
L …lk [Euroopa Sotsiaalfond]
[30]             ELT
L …lk [Ühtekuuluvusfond]
[31]             ELT
L …lk [Euroopa Põllumajanduse Tagatisfond]
[32]             ELT
L …lk [Euroopa Maaelu Arengu Põllumajandusfond]
[33]             ELT
L …lk [Euroopa Merendus- ja Kalandusfond]
[34]             ELT
L …lk [Horisont 2020]
[35]             [Viide
lisatakse pärast vastuvõtmist]
[36]             KOM(2010) 2020
(lõplik), 3.3.2010.
[37]             KOM(2011) 571
(lõplik), 20.9.2011.
[38]             KOM(2011) 244
(lõplik), 3.5.2011.
[39]             EÜT
L 206, 22.7.1992, lk 7.
[40]             ELT
L 20, 26.1.2010, lk 7.
[41]             KOM(2011) 112
(lõplik), 8.3.2011.
[42]             EÜT
L 248, 16.9.2002, lk 1.
[43]             EÜT
L 142, 14.5.1998, lk 1.
[44]             EÜT L 327,
22.12.2000, lk 1.
[45]             ELT L 164,
25.6.2008, lk 19.
[46]             KOM(2011) 500
(lõplik), 29.6.2011, II osa (poliitikavaldkonnad), lk 7.
[47]             ELT
L 55, 28.2.2011, lk 13.
[48]             Kõik
summad on esitatud jooksevhindades.
[49]             EÜT L 117,
5.5.1999, lk 1.
[50]             ABM
– tegevuspõhine juhtimine; ABB – tegevuspõhine eelarvestamine.
[51]             Vastavalt finantsmääruse artikli 49 lõike 6 punktile a
või b.
[52]             Eelarve täitmise viise selgitatakse koos viidetega finantsmäärusele
veebisaidil BudgWeb: http://www.cc.cec/budg/man/budgmanag/budgmanag_en.html
[53]             Määratletud
finantsmääruse artiklis 185.
[54]             LIFE+-määruse
jaoks kavandatud järelevalve- ja hindamisraamistik, keskkonna peadirektoraat,
2007.
[55]             Liigendatud
assigneeringud / liigendamata assigneeringud.
[56]             EFTA
– Euroopa Vabakaubanduse Assotsiatsioon.
[57]             Kandidaatriigid
ja vajaduse korral Lääne-Balkani potentsiaalsed kandidaatriigid.
[58]             Tehniline
ja/või haldusabi ning ELi programmide ja/või meetmete rakendamiseks antava
toetusega seotud kulud (endised B..A read), otsene teadustegevus, kaudne
teadustegevus.
[59]             Summasid
ja eraldisi kohandatakse vastavalt ülesannete kavandatava täitevasutusele
delegeerimise protsessi tulemustele.
[60]             Aasta, mil alustatakse ettepaneku/algatuse rakendamist.
[61]             Väljunditena
käsitatakse tarnitavaid tooteid ja osutatavaid teenuseid (nt rahastatud
üliõpilasvahetuste arv, ehitatud teede pikkus kilomeetrites jne).
[62]             Integreeritud
projektid.
[63]             Traditsioonilised
projektid.
[64]             Riigihanked.
[65]             Vastavalt
punktis 1.4.2 nimetatud erieesmärkidele.
[66]             Tehniline
ja/või haldusabi ning ELi programmide ja/või meetmete rakendamiseks antava
toetusega seotud kulud (endised B..A read), otsene teadustegevus, kaudne
teadustegevus.
[67]             Lepingulised
töötajad, kohalikud töötajad, riikide lähetatud eksperdid, renditööjõud, noored
eksperdid delegatsioonides. 
[68]             Tegevusassigneeringutest
rahastatavate koosseisuväliste töötajate ülempiiri arvestades (endised B..A
read).
[69]             Peamiselt
struktuurifondid, Euroopa Maaelu Arengu Põllumajandusfond ja Euroopa
Kalandusfond.
[70]             Vt
institutsioonidevahelise kokkuleppe punktid 19 ja 24.
[71]             Traditsiooniliste
omavahendite (tollimaksud ja suhkrumaksud) korral peab märgitud olema
netosumma, s.t brutosumma pärast 25 % sissenõudmiskulude mahaarvamist.